text:
Perezida Kagame yatangaje Guverinoma nshya igizwe n'abaminisitiri 19 batagaragaramo amazina yari akomeye nka Gen. Kabarebe James, Uwacu Julienne na Kaboneka Francis.
Muri Guverinoma nshya, hagaragayemo abaminisitiri batandatu bashya, naho Minisiteri yari ishinzwe Ibiza n'Impunzi ihindurirwa izina yitwa ishinzwe ibikorwa by'ubutabazi. Minisiteri yari ishinzwe Ubutaka n'Amashyamba nayo ntigaragara mu ziri muri iyi guverinoma.
Mu mpinduka zakozwe muri Guverinoma, Minisitiri w'Ububanyi n'Amahanga yagizwe Dr Sezibera Richard wari Umusenateri; wahawe uyu mwanya asimbuye Louise Mushikiwabo uherutse gutorerwa kuyobora Umuryango w'Ibihugu bikoresha Ururimi rw'Igifaransa, OIF.
Gen. James Kabarebe wari umaze imyaka umunani ari Minisitiri w'Ingabo yasimbuwe kuri uyu mwanya na Maj. Gen. Murasira Albert.
Prof. Shyaka Anastase wari Umukuru w'Urwego rw'Igihugu rw'Imiyoborere, yagizwe Minisitiri w'Ubutegetsi bw'Igihugu asimbuye Francis Kaboneka wari umaze imyaka ine kuri uyu mwanya.
Ingabire Paula wigeze gukora mu Kigo cy'Igihugu gishinzwe Iterambere, RDB, ni undi umwe mu binjiye muri Guverinoma aho yasimbuye Rurangirwa Jean de Dieu muri Minisiteri y'Ikoranabuhanga.
Iyi Minisiteri nayo yahinduriwe izina kuko itakitwa Minisiteri y'Ikoranabuhanga n'Itumanaho ahubwo ari Minisitiri w'Ikoranabuhanga mu Itumanaho na Inovasiyo.
Minisiteri y'Ubucuruzi n'Inganda yahawe Hakuziyaremye Soraya asimbuye Munyeshaka Vincent.
Mu Baminisitiri 19, abagera kuri 11 ni abagore bivuze ko ba Minisitiri b'abagore bangana na 58%.
Abaminisitiri n'Abanyamabanga ba Leta bose ni 26, harimo abagore 13. Bivuze ko muri Guverinoma yose abagore bangana na 50%. Abagize Guverinoma bagabanutseho 15%, aho bavuye kuri 31 bagera kuri 26.
Soma itangazo rigaragaza impinduka muri Guverinoma
Ashingiye ku biteganywa n'Itegeko Nshinga rya Repubulika y'u Rwanda ryo mu 2003 ryavuguruwe muri 2015, cyane cyane mu ngingo yaryo ya 116,
None ku wa 18 Ukwakira 2018, Nyakubahwa Perezida wa Repubulika yavuguruye Goverinoma mu buryo bukurikira:
Abaminisitiri
1. Bwana Prof. SHYAKA Anastase, Minisitiri w'Ubutegetsi bw'Igihugu
2. Bwana Dr. SEZIBERA Richard, Minisitiri w'Ububanyi n'Amahanga n'Ubutwererane
3. Madamu HAKUZIYAREMYE Soraya, Minisitiri w'Ubucuruzi n‘Inganda
4. Madamu INGABIRE Paula, Minisitiri w'Ikoranabuhanga mu Itumanaho na Inovasiyo
5. Maj. Gen. MURASIRA Albert, Minisitiri w'Ingabo
6. Madamu NYIRAHABIMANA Solina, Minisitiri w'Uburinganire n'Iterambere ry'Umuryango
7. Madamu NYIRASAFARI Espérance, Minisitiri w‘Umuco na Siporo
8. Madamu KAMAYIRESE Germaine, Minisitiri ushinzwe Ibikorwa by'Ubutabazi
9. Madamu UWIZEYE Judith, Minisitiri muri Perezidansi ya Repubulika
10. Madamu KAYISIRE Marie Solange, Minisitiri muri Primature ushinzwe Imirimo y'Inama y'Abaminisitiri
11. Bwana Dr NDAGIJIMANA Uzziel, Minisitiri w'Imari n'Igenamigambi
12. Bwana GATETE Claver, Minisitiri w'Ibikorwa Remezo
13. Bwana Dr. BIRUTA Vincent, Minisitiri w'Ibidukikije
14. Madamu Dr. MUKESHIMANA Gérardine, Minisitiri w'Ubuhinzi n‘Ubworozi
15. Bwana Dr. MUTIMURA Eugene, Minisitiri w‘Uburezi
16. Madamu MBABAZI Rosemary, Minisitiri w'Urubyiruko
17. Bwana BUSINGYE Johnston, Minisitiri w'Ubutabera akaba n'Intumwa Nkuru ya Leta
18. Madamu RWANYINDO KAYIRANGWA Fanfan, Minisitiri w'Abakozi ba Leta n'Umurimo
19. Madamu Dr. GASHUMBA Diane, Minisitiri w'Ubuzima
Abanyamabanga ba Leta
1. Madamu Dr. MUKABARAMBA Alvera, Umunyamabanga wa Leta muri Minisiteri y'Ubutegetsi bw'Igihugu ushinzwe Imibereho Myiza y'Abaturage
2. Madamu Dr. UWERA Claudine, Umunyamabanga wa Leta muri Minisiteri y'Imari n'Igenamigambi ushinzwe Igenamigambi
3. Bwana UWIZEYIMANA Evode, Umunyamabanga wa Leta muri Minisiteri y'Ubutabera ushinzwe ibyerekeye Itegeko Nshinga n'andi Mategeko
4. Bwana Dr MUNYAKAZI Isaac, Umunyamabanga wa Leta muri Minisiteri y'Uburezi ushinzwe Amashuri Abanza n'Ayisumbuye
5. Bwana Dr NDIMUBANZI Patrick, Umunyamabanga wa Leta muri Minisiteri y'Ubuzima ushinzwe Ubuvuzi bw'Ibanze
6. Bwana UWIHANGANYE Jean de Dieu, Umunyamabanga wa Leta muri Minisiteri y'Ibikorwaremezo ushinzwe Gutwara Abantu n'Ibintu
7. Bwana NDUHUNGIREHE Olivier, Umunyamabanga wa Leta muri Minisiteri y'Ububanyi n'Amahanga n'Ubutwererane ushinzwe Umuryango w'Ibihugu bya Afurika y‘Iburasirazuba
Nyakubahwa Perezida wa Repubulika yashyizeho kandi n'abandi Bayobozi bakurikira:
1. Gen. KABAREBE James, Umujyanama Mukuru wa Perezida wa Republika ushinzwe ibya Gisirikare n'Umutekano
2. DCG MUNYUZA Dan: Umuyobozi Mukuru wa Polisi y'Igihugu
3. CP NAMUHORANYE Felix: Umuyobozi Mukuru Wungirije wa Polisi y'Igihigu ushinzwe Ibikorwa.
4. DCG MARIZAMUNDA Juvenal: Umuyobozi Mukuru Wungirije wa Polisi y'Igihigu ushinzwe Ubutegetsi n'abakozi
5. Bwana MUSONI James: Ambasaderi w'u Rwanda muri Zimbabwe
6. CG GASANA Emmanuel: Guverineri w'Intara y'amajyepfo
7. Madamu MUKAZAYIRE Nelly: Umuyobozi Mukuru wa Rwanda Convention Bureau
8. Bwana MUSABYIMANA Jean Claude, Umunyamabanga Uhoraho muri Minisiteri y'Ubuhinzi n'Ubworozi
9. Madamu IRERE Claudette , Umunyamabanga Uhoraho muri Ministeri y'Ikoranabuhanga mu Itumanaho na Inovasiyo
Muri National Intelligence and Security Services (NISS)
10. Col (Rtd) KALIBATA Anaclet: Umuyobozi Mukuru Ushinzwe iperereza ryo hanze y'Igihugu
11. Lieutenant Colonel GATARAYIHA Regis: Umuyobozi Mukuru w'Urwego rw'Abanjira n'Abasohoka mu gihugu
Muri Rwanda Social Security Board (RSSB)
12. Bwana TUSHABE Richard: Umuyobozi Mukuru
13. Bwana RWAKUNDA Christian: Umuyobozi Mukuru wungirije ushinzwe Ishoramari
Muri Rwanda Revenue Authority (RRA)
14. Bwana BIZIMANA RUGANINTWALI Pascal: Umuyobozi Mukuru
15. Madamu KANYANGEYO Agnes: Umuyobozi Mukuru Wungirije
Bikorewe i Kigali, ku wa 18 Ukwakira 2018, mu izina rya Nyakubahwa Perezida wa Repubulika, Paul KAGAME
Minisitiri w'Intebe
Dr. NGIRENTE Edouard
Source:IGIHE
Mu gicuku ahagana ku isaha ya saa sita z'ijoro ryo kuri uyu wa Gatatu tariki ya 17 Ukwakira 2018 ni bwo TV na Radio one byageze mu rugo rw'umuvugabututumwa yahinduye urusengero ruherereye mu mudugudu wa Kayumba, akagari ka Musave, umurenge wa Bumbogo ho mu karere ka Gasabo.
Nkuko tubikesha urubuga rwa TV1, umunyamakuru akigera muri urwo rugo, yahasanze abakobwa babiri bicaye mu muyaga, bamaze gusohorwa mu kazu gato kameze nk'ikiraro kuzuye umwanda n'umunuko ukabije katagaragaramo umwanya wo kuryamaho nubwo bavuga ko ariko bararagamo.
Nyiransabimana na Uwitije bagiye bagiye gushaka Imana, bahura n'uruva gusenya
Iyi nkuru ikomeza ivuga ko mu ntege nke, batabasha kuvuga kubw'inzara y'iminsi igera kuri itanu bari bafite, 'byabaye ngombwa ko tubanza gutegereza ko babanza kugira icyo bafata mbere yo kutuganiriza', maze n'umwuka muke n'ibitekerezo bigaragara ko bitari byakagiye ku murongo kubwo guhungabanywa n'ibyababayeho, babashije gusobanurira umunyamakuru uko bageze aho nubwo batemeranywa n'ababazanye bavuga ko barwaye.
Nyuma yo kumara iki gihe bakingiranye no gushyira ku munzani bagasanga ibyo bakorerwa baramutse batirwanyeho bahasiga ubuzima, aba bakobwa batari bafite uwo batakira ngo bigiriye inama yo gukora ikiri mu bushobozi bwabo cyose ngo bahikure kuko Imana bagiye bakurikiye byasaga nk'aho ntaho bagihuriye nayo.
Uburiri bararagaho bwari bwuzuyeho umwanda
Abaturanyi b'abo bavugabutumwa kimwe n'umukuru w'umudugudu wa Kayumba aba bapasiteri babarizwamo ari nawo ubamo inzu aba bakobwa bari bakingiranwemo, bahurije ku cyo kuba uru rugo rukunze kuvugwamo amarozi.
Umukuru w'uyu mudugudu yunzemo ko kuba aho hantu havugwa ko ari mu rusengero, hatemewe n'amategeko dore ko ubwo Leta yafungaga insengero n'amatorero bitujuje ibyangombwa n'aba bari bafungiwe.
Nyuma yo kuvumbura iby'akorewe aba bakobwa, aba biyita abavugabutumwa bahise bashyikirizwa ubugenzacyaha nkuko byashimangiwe n'umuvugizi w'agateganyo w'urwego rw'ubugenzaha mu Rwanda Mbabazi Modeste.
Hagati aho uwitwa Maman Pasteur wagaburiraga ibyatsi aba bakobwa mu gihe cyose bamaze muri urwo rugo we yahise aburirwa irengero.
Bahawe amata kugira ngo bagarure akuka
Si ubwa mbere abiyita abavugabutumwa ahanini bakoresha iturufu yo gusengera abantu bakorera igisa n'iyicarubozo abo basengera, kuko mu mwaka wa 2016 mu karere ka Gasabo na bwo TV1 na Radio one byabagejejeho uwiyitaga umuvugabutumwa na we watwikishije imbabura uwo yavugaga ko afite amadayimoni bityo mu kuyarandurana n'imizi yayo agahitamo kuyatwikisha umuriro, ariho uyu mwanzuro wo kunyuza Imbabura kuri buri kimwe mu bice bigize umubiri w'uyu murwayi waturutse ngo hatagira nagasigisigi kayo kamusigaramo.
Umujyi wa New York wagize 'weekend' idasanzwe aho nyuma y'imyaka 25 ishize ari ubwa mbere weekend irangiye nta sasu rirashwe cyangwa ngo hagire uwiyahura, ibi bikaba byarabashije kubaho muri weekendi ishize yo ku ya 12 na 14 Ukwakira 2018.
Nkuko ishami rya Polisi yo muri uyu mujyi (NYPD) ryabitangaje mu kiganiro n'abanyamakuru, bavuze ko ari ibintu by'imbonekarimwe ndetse byo kwishimira. "Kuva kuwa Gatanu, Kuwa Gatandatu, ku Cyumweru byarangiye nta sasu(nta muntu wishwe n'amasasu), nta n'uwiyahuye. Ni ubwa mbere mu myaka mirongo kandi ni ibintu bidateye ishema gusa polisi ya New York ahubwo n'abaturage muri rusange ba New York", James O'Neill umuyobozi wa NYPD aganira n'itangazamakuru.
Weekend ishize nta sasu rirashwe i New York byaherukaga kubaho mu 1993 nkuko Polisi yo muri uyu mujyi utuwe n'abaturage miliyoni 8,5 ibitangaza. Ibi kandi ni n'ibintu byishimiwe na Meya w'uyu mujyi, umu-Demokarate, Bill de Blasio.
Isasu rya nyuma ryumvikanye ku gicamunsi cyo ku wa Kane ubwo umugabo wari utwaye imodoka ya Nissan y'umukara yarasaga undi mu gace ka Brooklyn ahagana saa cyenda na 37 ku isaha ngengamasaha (15H37 GMT) maze agahunga. Kuva icyo gihe nta rindi sasu ryongeye kumvikana kugeza ku wa Mbere ku isaha ya saa saba na 15 (13h15) ubwo umugabo w'imyaka 27 yaraswaga isasu mu kuguru mu gace ka Bronx.
Umubare w'amasasu yumvikana muri uyu mujyi w'ubucuruzi wa New York wagiye ugabanuka muri ibi bihe bya vuba: Ku ya 07 Ukwakira 2018, abantu bagera kuri 600 nibo babaruwe ko bagiye bisanga bafashwe n'isasu kuva mu ntangiriro z'umwaka, bivuze ko habayeho igabanuka rya 1,1% ugereranije n'umwaka wa 2017.
Nyamara ariko nubwo iri gabanuka rito ryabayeho ntibibujije ko ibihe bya weekend bihora byitezweho kubona ingaruka z'amasasu ndetse hakaba weekendi ziba ziteye ubwoba cyane, nkuko M.Monahan aherutse kubigarukaho akomoza kuri weekendi yo ku ya 06 na 07 Ukwakira ahumvikanye amasasu menshi i Brooklyn na Bronx nubwo atatangaje imibare nyayo.
Ikindi nuko umubare wabapfa bazize amasasu nawo wagabanutse, aho mu 2017 bari 292, ibintu byaherukaga mu mwaka wa 1950, kandi uyu mwaka nawo wa 2018 abicwa n'amasasu bashobora kugabanuka.
Mu mezi atandatu ya mbere y'umwaka wa 2018, umujyi wa New York wari ufite abantu 147 bari bamaze kwicwa n'amasasu, bivuga ko hari habayeho igabanuka rya 8% ugereranije nuko byari byifashe icyo gihe mu 2017, abenshi mu bapfuye bakaba ari abaruriwe Brooklyn na Bronx.
Source:7sur7
Abatavuga rumwe na Perezida wa Nicaragua, Daniel Ortega, bahisemo kwigaragambya bakoreshe uburyo bwo kwisiga ikirungo gitukura ku munwa (rouge à lèvre).
Ni ukwigaragambya barimo gukorera cyane ku mbuga nkoranyambaga, aho batangije intero (Hashtag) bise #soypicorojo, bisobanura ngo mfite umunwa utukura. Iyi ntero bayizanye mu rwego rwo gusaba irekurwa ry'imfungwa zigera kuri 500 zitavugwa rumwe na Leta.
Iki gitekerezo cyatangiye ku cyumweru gishize, ubwo umunyamakuru akaba n'uharananira uburenganzira bw'abagore, Marlen Choe yafunzwe; akaba yari yisize ibirungo neza mu maso hanyuma aha abandi bafunganywe rouge à lèvre ngo nabo bigire beza, mu gihe bagiye kubazwa na polisi.
"Ndi umunyamuryango w'Ishyirahamwe ry'abagore b'iminwa itukura."; uku niko yasubije abapolisi bamubazaga umuryango (organisation) abarizwamo. Iki gisubizo kikaba cyarahungabanyije abapolisi nk'uko byemejwe n'umwe mu bafunganywe na we, wanahoze mu barwanyaga ubutegetsi bwa Anastasio Somoza, muri 1970, ubu akaba afite imyaka 70 y'amavuko.
Kuri ubu polisi ikaba ikomeje kwerekwa ko itishimiwe na gato hakoreshejwe iyi ntero.
Muri Peru, umugabo yasabye gatanya nyuma yo gutungura umugore we akamufatira mu cyuho amuca inyuma n'undi mugabo, ibintu yabonye yifashishije Google Maps.
Kuva mu myaka hafi 10 ishize, imodoka za Google zageze mu bice bitandukanye hafi ya byose y'isi mu rwego rwo gufasha abakoresha Google Maps kubasha kubona ibibazengurutse muri buri muhanda banyuzemo.
Iyi serivisi yiswe 'Google Street View', ishobora no gukoreshwa mu bundi buryo bwo kwinjira mu buzima bwite bw'umuntu, ndetse rimwe na rimwe ubu buryo bushobora gutuma habaho gatanya (divorce) nkuko biherutse kugendekera umugore wo muri Perou.
Umugore yatamajwe n'amashusho ya Google Map
Umugabo w'uyu mugore, abinyujije ku rukuta rwe rwa Facebook yatangaje uburyo yafashe umugore we arimo gukorakora undi mugabo ubwo bari ku ntebe rusange mu murwa mukuru wa Perou, Lima. Ibi uyu mugabo akaba yarabivumbuye ubwo yarimo ashakisha inzira yifashishije Google Street View.
Muri aya mashusho yo mu 2013 uyu mugabo yaje kuvumbura ko uyu mugore wakorakoraga undi mugabo ari umugore we nyuma yo kubona imyenda yari yambaye, ndetse ashingiye kuri aya mashusho byatumye abasha guhabwa gatanya nkuko The Mirror yabitangaje.
Ibi bituma abantu bakomeza gukemanga ubu buryo bwa Google Street View, kuko nubwo butuma umuntu abona inzira, ariko bwinjira mu buzima bwite bw'abantu, dore ko nubwo ubu buryo buhisha amasura y'abantu, witegereje neza ushobora kumenya ugaragara mu mashusho yafashwe.
Source:7sur7
Kanye West na Kim Kardashian babonanye n'umukuru w'igihugu wa Uganda, Yoweli Museveni, aho bagiranye ibiganiro ahanini ku byerekeye guteza imbere ubukerarugendo muri iki gihugu.
Nubwo ibyo byumvikana nk'ibiganiro birimo inyungu za Uganda ariko, hari benshi bakomeje kunenga ibi byamamare kubwo kubonana na Museveni bakomeje kugereranya n'umuyobozi w'umunyagitugu.
Kanye na Kim bakomeje kunengerwa kuganira na Perezida Museveni
Mu baje imbere mu kunenga Kanye n'umugore we, harimo Bobi Wine umuhanzi ariko akaba n'umunyapolitike utavuga rumwe na Museveni; wavuze ko ari bintu bibi cyane kuba Kanye yaganira na Museveni.
Ati "Aragirana ubucuti n'umukuru w'igihugu umaze imyaka 32 ku butegetsi kandi akabuza abantu ubwisanzure. Igihugu aho abatavuga rumwe n'ubutegetsi bakorerwa iyicarubozo ndetse bagafungwa."
Bobi Wine, ntiyumva uko Kanye yatinyuka kuganira na Museveni
Abandi kandi batoroheye Kanye na Kim kubwo kubonana na Museveni, harimo abaharanira uburenganzira bw'abatinganyi batiyumvisha ukuntu ibi byamamare byakwishimira kugirana ubufatanye n'umuntu uhohotera abaryamana bahuje igitsina ndetse bakishimira guteza imbere igihugu cyafashe umwanzuro wo guca burundu ubutinganyi no gufunga ababukora.
Muri bo harimo umunyamakuru n'umukinnyi wa Filime Jonathan Van Ness wanamenyekanye cyane muri filime 'Gay of Throne' wavuze ko atiyumvisha uko Kanye na Kim baganira n'umuntu uhohotera abatinganyi, ahubwo ko yizeye ko bagiye kubavuganira.
Jonathan Van Ness na we ntiyemeranywa n'umuhuro wa Museveni n'umuryango wa Kanye
Yanditse ati "Nizeye ko Kim na Kanye bari muri Uganda kuvuganira abatinganyi b'abagande bahanganye na guverinoma irenze izindi mu kubangamira uburenganzira n'umutekano w'abatingani ku isi yose. Guha Perezida Museveni inkweto mu gihe akangurira abantu gutwika abatinganyi b'abagabo. "
Kim na Kanye bageze muri Uganda ku wa Gatanu, tariki ya 12 Ukwakira, 2018, aho bajyanye n'imfura yabo North West. Igihe bazahamara ntikiramenyekana, gusa Kanye akaba arimo kuhafatira amashusho y'indirimbo ze.
Src: Times
Bwa mbere mu mateka ya Etiyopiya, Minisitiri w'Intebe w'iki gihugu, Abiy Ahmed, muri guverinoma ye nshya yashyize umugore ku mwanya wa Minisiteri y'Ingabo (ministre de la défense).
Aisha Mohammed, ukomoka mu gace ka Afar mu majyaruguru ashyira uburasirazuba bw'iki gihugu, yari asanzwe ari Minisitiri ushinzwe ibijyanye n'iby'Ubwubatsi mbere yuko ahabwa imirimo mishya yo kuyobora Minisiteri y'Ingabo/Umutekano.
Aisha Mohammed, Minisitiri wa mbere w'umugore uhawe kuyobora Minisiteri y'Umutekano
Minisitiri w'Intebe Abiy yagabanyije minisiteri zari zisanzwe ziva kuri 28 zigera kuri 20 harimo na minisiteri nshya yashyizeho y'Amahoro (ministère de la paix). Muri iyi guverinoma ye nshya, abagore bakaba bafitemo 50%.
Ubwo yagezaga izi mpinduka ku Nteko Ishinga Amategeko, Minisitiri w'Intebe Abiy Ahmed yavuze ko izi mpinduka ze ziri mu rwego rwo kugerageza gukomeza guhangana n'ibibazo bitandukanye byugarije ndetse byazahaje Etiyopiya.
Minisitiri w'Intebe wa Etiyopiya, Abiy Ahmed
Kuva yagera ku buyobozi muri Mata 2018, Minisitiri Abiy Ahmed yatangije impinduka zitandukanye zahinduye mu buryo bugaragara ubuzima bwa politike y'iki gihugu ndetse bamwe bagaragaza ko bishimira impinduka ze.
Undi mugore, Mufuriat Kami wahoze ari Perezida w'Inteko Ishinga Amategeko mu mezi atanu ashize, yagizwe Minisitiri w'Amahoro.
Source:BBC
Umukingo uri hejuru y'ikibanza cyarimo kubakwa mu Mujyi wa Kigali rwagati iruhande rw'inyubako yitwa Centenary House, wagwiriye abantu bane barimo basiza.
Iyi mpanuka yabaye ahagana sa cyenda n'igice zo kuri uyu wa kabiri tariki 16 Ukwakira 2018, aho umukingo wagwiriye abubatsi mu kibanza cy'uwitwa Ndekezi Telesphore.
Bane bahise bitaba Imana
Abubatsi bitabye Imana ni Karemera Jean Damascene, Niyibizi Adrien, Nsengiyaremye Innocent hamwe n'uwitwa Anastase(ariko irindi zina rikaba ritaramenyekana).
Imashini zarangije gutaburura imirambo y'abagwiriwe n'umukingo ku isaha ya sa kumi n'ebyiri z'umugoroba, Polisi ikaba yahise ibajyana ku bitaro bya Kacyiru.
Umucuruzi mu iduka ryegereye ahabereye impanuka yatangarije Kigali Today, dukesha iyi nkuru ko abo bubatsi batangiye kuburirwa mu cyumeru gishize, ubwo uwo mukingo warimo kugenda uriduka buhoro buhoro, ariko ngo bakomeje kwica amatwi.
Ngo bagiriwe inama bica amatwi
Ati "Mu gitondo cy'uyu munsi nitabiye telefone hafi y'uyu mukingo, abasekirite barahankura ariko abubatsi bo bakomeje kubaka bari munsi y'uyu mukingo ntacyo bikanga".
Umunyamakuru wa Kigali Today yumvise umwe mu bashinzwe umutekano avuga ko Injeniyeri wahubakishaga witwa Hakizimana Telesphore yahise aburirwa irengero.
Hari abashakanye bo mu Karere ka Nyaruguru batangaza ko filime z'urukozasoni zizwi nka “Pornographie” ziri guteza ibibazo mu ngo zabo bishingiye ku bwumvikane buke ku bijyanye n'uburyo bwo gutera akabariro.
Icyo kibazo cyamaze kumenywa n'abashinzwe kurwanya ihohoterwa kuko bavuga ko bari guhangana nacyo.
Abo baturage bavuga ko hari abagabo bamara kureba izo filime bagakoresha abagore babo ibyo babonyemo birimo gukora imibonano mpuzabitsina ahatabugenewe.
Umwe mu bajyanama b'ubuzima, Musabyimana Mariam, yatangaje ko icyo kibazo gihari kuko yakiriye umugore wagizweho ingaruka n'izo filime bitewe n'uko umugabo we wamukoreye ibyo yazibonyemo.
Ati “Nabonye umuntu wagezweho n'ingaruka zabyo. Ni umugore umugabo yategekaga gukorera (imibonano mpuzabitsina) mu kibuno, agiye kubyara aho kugira ngo umwana aze hakaza umusarani.”
Umukozi uhagarariye Inama y'Igihugu y'Abagore mu Murenge wa Nyagisozi, Kamanzi Xaveline, avuga ko hari umugore wamugannye amugaragariza ko byamubayeho.
Ati “Icyo kibazo naracyakiriye, umugabo araza mu rugo abwira umugore ngo ‘uyu munsi turakora imibonano mpuzabitsina uhennye, turabikora uburyo bwose mbishaka kandi nta burenganzira ufite bwo kunyangira'. Umugore yaje kubimbwira arira.”
Umuyobozi muri Profemme Twese Hamwe, Frère Wellars ushinzwe kurwanya ihohoterawa, avuga ko nabo icyo kibazo bakizi kandi bagomba guhangana nazo.
Ati “Ni ukwigisha abantu kuko n'ababireba baba bihishe mu byumba byabo. Abazicuruza ni nko gucuruza ibiyobyabwenge […] ubuvugizi twakora ugusaba Polisi ko n'aho zigaragara zacibwa.”
Umukozi mu Kigo cy'Ubujyanama ku ihohoterwa cya Nyagisozi, Odette Uwikunda, avuga ko nabo bamaze igihe bakira abagore bahuye n'icyo kibazo
Ati “Barabimbwira nkabigira ibanga, icyo nkora ndabatumiza (abagabo babo) nkabagira inama nkabereka ko ibyo ari ibintu byaturutse mu bazungu, ari ibyo bakora kugira ngo bibonere amafaranga. Ndabaganiriza bakabyumva kuko hari n'ababikora kubera ubujiji.”
Ku bijyanye n'imibare y'ababagannye bahuye n'icyo kibazo, Uwikunda avuga ko bidakabije cyane kuko mu bihembwe bibiri bashobora nko kwakira umugore umwe wahuye n'icyo kibazo.
Gusa hari impungenge ko haba hari abagore babikoreshwa ku ngufu bagatinya kubivuga banga kwishyira hanze.
Abatanze ibitekerezo kuri icyo kibazo bifuje ko usibye guca izo filime, habaho n'uburyo bwo kwigisha abaturage cyane cyane urubyiruko ububi bwo kuzireba.
Twegereye abagore batandukanye bo muri aka karere kugira ngo baduhe ubuhamya kuri iki kibazo, gusa nta n'umwe wigeze ushaka kugira icyo atangaza.
Mu bucukumbuzi IGIHE yakoze mu 2016 bwagaragaje ko umubare w'abareba filimi z'imibonano mpuzabitsina mu Rwanda ukomeje kwiyongera cyane.
Imibare twahawe n'urubuga rwa Internet rwitwa Pornhub rufite izindi zigera kuri 40 zirushamikiyeho zerekana poronogarafi ku Isi, igaragaza ko u Rwanda ruza ku mwanya wa 29 muri Afurika mu kugira abantu benshi bareba filimi z'imibonano mpuzabitsina, aho bazireba cyane ku Cyumweru bakadohoka ku wa Gatanu.
Abagore b'Abanyarwanda bihariye kureba izi filimi ku rugero rwa 27% mu gihe ubusanzwe ku Isi hose abagore imbere y'izi filimi bari ku kigero cya 24%.
Mu bakinnyi b'izi filimi Abanyarwanda bakunda kureba harimo Jada Fire w'imyaka 39 ukomoka muri Leta Zunze Ubumwe za Amerika ndetse na Kim Kardashian, umugore w'umuhanzi Kanye West [nubwo agaragara muri filimi imwe rukumbi yo muri ubu bwoko].
Ibihe Abanyarwanda bakunda kureba izi filimi ni cyane ku minsi y'ibiruhuko aho benshi baba nta kazi bafite.
Ku munsi w'Ubwigenge, Abanyarwanda bareba izi filimi biyongera ku kigero cya 22.9%, ku wa Gatanu Mutagatifu biyongeraho 22.4%, umunsi w'abakozi muri Gicurasi biyongera ku kigero 6.9%, kuri Asomusiyo biyongeraho 4.6%, umunsi ukurikira Noheli ( Tariki ya 26 Ukuboza umunsi mu Cyongereza bita Boxing Day) biyongeraho 3.6 %.
Abareba izi filimi kuri internet abenshi ni abakoresha mudasobwa, telefoni igarukira nyuma hakaza tablets.
Source:IGIHE
Ikipe y'igihugu y'u Rwanda Amavubi abashije kubona inota ryayo rya mbere mu itsinda H nyuma yo kunganyiriza i Kigali na Guinea igitego 1-1 mu rugamba rwo gushaka itike y'igikombe cya Afurika kizabera muri Cameroun mu mwaka utaha.
Igitego cya mbere muri uyu mukino cyatsinzwe n'ikipe y'igihugu cya Guinea kinjijwe na Jose Kante Martinez ku munota wa 32 naho Amavubi byayasabye gutegereza kugeza ku munota wa 79 ubwo Jacques Tuyisenge yafunguraga amazamu.
Mu mikino ine imaze gukinwa, Guinea ikomeje kuyobora iri tsinda n'amanota 10 naho Amavubi akaza ku mwanya wa nyuma n'inota rimwe mu gihe umukino wa Cote d'Ivoire iri ku mwanya wa 2 na Centrafurika ya 3 utararangira.
Umutoza Mashami Vincent yamaze gushyira hanze abakinnyi 11 aza gutangirana urugamba rwo gushaka uko yabona amanota atatu ye ya mbere ubwo aza kuba yakiririye Guinea kuri stade ya Kigali kuri uyu wa Kabiri, mu rugendo rwo gushaka itike yo kwerekeza mu gikombe cya Afurika (AFCON 2019) kizabera muri Cameroun.
Mu bakinnyi 11 yahisemo kwifashisha harimo impinduka zikomeye ugereranije n'umukino uheruka Guinea yabatsindiye iwabo ibitego 2-0.
Abasore nka Manishimwe Djabel, Muhire Kevin, Rutanga Eric na Manzi Thierry bahawe amahirwe yo kubanzamo mu gihe Manishimwe Emmanuel (Mangwende), Mugiraneza Jean Baptsiste, Nirisarike Salomon na Muhadjili babanje ku gatebe.
11 babanzamo ni: Kimenyi Yves, Manzi Thierry, Rwatubyaye Abdoul, Rutanga Eric, Ombolenga Fitina, Niyonzima Ally, Bizimana Djihad, Manishimwe Djabel, Muhire Kevin, Jacques Tuyisenge (kapiteni) na Meddie Kagere.
Uyu mukino uteganijwe gutangira ku isaha ya saa cyenda n'igice(15h30) aho Guinea yarangije imikino ibanza iyitsinze yose ifite amanota 9 ku 9 iza kuba ishaka uko yatsindira Amavubi i Kigali mu mukino wa mbere wo kwishyura maze igashimangira itike yayo yo kuzaba iri muri Cameroun umwaka utaha, mu gihe kandi muri iri tsinda H Centrafurika iza kuba yakira Cote d'Ivoire.
Muri Gicurasi, 2018 nibwo, Prince Harry igikomangoma cy'Ubwongereza yashyingiranwe n'umunyamerikakazi wari n'umukinnyi wa filime Meghan Markle, none ubu baritegura kwibaruka.
Nk'uko itangazo ryashyizwe hanze ribivuga, Meghan na Harry bazibaruka imfura yabo izaba ari nawe muragwa wabo, mu itumba ry'umwaka utaha wa 2019, bivuga ko ubu Meghan yamaze kurenza igihembwe cya mbere cy'urugendo rwo gutwita.
Amakuru yari amaze iminsi avugwa nk'ibihuha ariko ubu yabaye impamo
Kuri ubu Meghan na Harry baherereye muri Australia mu rugendo rw'akazi. Bakigerayo kuri uyu wa Mbere nibwo iyi nkuru yatangajwe ko bitegura kuba ababyeyi.
Pierre Kompany, umubyeyi wa myugariro wa Manchester City n'ikipe y'igihugu y'Ububiligi, Vincent Kompany, yanditse amateka aho agiye kuba umwirabura wa mbere mu Bubiligi uyoboye komine nyuma yo gutsindira kuba 'bourgmestre' wa Ganshoren.
Pierre Kompany yageze mu Bubiligi mu 1975 yakirwa nk'impunzi ya politike
Pierre Kompany yaje ku isonga mu matora yo kumenya uzayobora aka gace yabaye ku Cyumweru aho nkuko amasezerano yaya matora abiteganya azayobora imyaka itatu maze agasimburwa na Jean-Paul Van Laethem waje amukurikiye mu majwi, nawe uzayobora imyaka itatu.
Ni ishema ku birabura bose bo mu Bubiligi ariko by'umwihariko umuryango w'uyu mugabo harimo abana be babiri François na Vincent Kompany aho babinyujije ku mbuga nkoranyambaga bagize bati "Ni amateka! Dutewe ishema cyane nawe papa. Guturuka muri Repubulika Iharanira Demokarasi ya Congo nk'impunzi mu 1975. Ubu, wagiriwe icyizere na komine yawe uba umwirabura wa mbere utorewe kuba bourgmestre! Ni inzira ndende ariko ni intambwe. Félicitations!"
Vincent Kompany hamwe n'umubyeyi we Pierre Kompany
Src:7sur7
Mu ntangiriro z'uku kwezi ku Ukwakira 2018 ni bwo Umunyamakuru akanaba umushyushyabirori ukunzwe n'abatari bake, Anita Pendo yibarutse umwana we wa kabiri yabyaranye n'uwahoze ari umukunzi we Nzeyimana Alphonse bakunze kwita Ndanda.
Gusa nubwo aba bombi bamaze kwibaruka umwana wabo wa kabiri bise Ryan ukurikira Tiran ufite umwaka n'amezi hafi abiri, iby'urukundo rwabo byamaze kugera ku musozo ndetse uyu mwana uherutse kuvuka yaje hashize igihe batakibana mu nzu nkuko uyu mugabo ubwe yabishimangiye nyuma yaho mu minsi ishize byagiye bihwihwiswa ariko aba bombi bakabigira ibanga.
Ndanda na Anita ntibakirebana akana ko mu jisho
Nzeyimana Alphonse Ndanda usanzwe ari umuzamu w'ikipe ya AS Kigali, abinyujije kuri konti ye ya Instagram niho yasobanuye neza aho ahagaze k'uwahoze ari umukunzi we Anita Pendo, yavuze ko ubu bahujwe n'abana babo gusa dore ko umwe ubu aba Kacyiru, undi akaba i Remera.
Ndanda mu bintu yanditse wasaga nk'ubwiriramo Anita Pendo utaramara ibyumweru bibiri yibarutse, yateruye agira ati " Amaso yanjye ari kuri Tiran na Ryan, ibindi abantu bibwira nibyo bibeshyera sibyo. Abambaza murekere aho Please(ndabinginze), abanyandikira babimbaza ukuri kwabyo nuko ntabana nawe (aha yavugaga Anita) ntuye Kacyiru agatura Remera.”
Uyu mugabo yakomeje agira ati "Mfite ubuzima bwanjye nawe akagira ubwe, ubwo rero ndumva ndi mu nzira zanjye no kumenya ejo hazaza hanjye n'abana banjye."
Amagambo n'ifoto Ndanda yakoresheje yasaga nkubwira nyina w'abana be
Urukundo hagati ya Anita Pendo na Ndanda rwatangiye kwigaragaza ku mbuga nkoranyambaga mu mpera za 2016, ubwabo bashimangira ko biheberanye mu ntangiriro za 2017, ariko ubwo yari atwite imfura yabo hatangiye ugenda havugwa umwuka utari mwiza hagati yabo ndetse bagiye bashwana mu bihe bitandukanye bakongera bakiyunga, gusa ubu noneho ubanza iby'urukundo rwabo bigiye kuba amateka bagasigara bahuriye ku bana babo.
Umunya-Jamaica, Usain Bolt wamamaye akanaba umunyaduhigo mu gusiganwa muri metero 100 aho afatwa nk'umuntu wa mbere unyaruka ku isi, nyuma yo gushyira akadomo kuri uyu mukino akinjira muri ruhago nk'uwabigize umwuga naho yatangiye kuhandika amateka.
Uyu musore utarahwemye kugaragaza urukundo rukomeye rwa ruhago n'umuhate wo gukina nk'uwabigize umwuga, iki cyumweru twasoje gishize atsinze ibitego bibiri bye bya mbere mu mukino umwe (doublé) ubwo ikipe ye ya Central Coast Mariners yahuraga na South West United.
Usain Bolt yatangiye kwandika amateka mashya muri ruhago
Ni mu mukino wa gicuti aya makipe yombi yahuriyemo kuri uyu wa Gatanu yitegura umwaka mushya w'imikino muri Australia aho Usain Bolt aherutse kubona ikipe.
Mu gice cya kabiri, uyu musore yakoresheje ubuhanga afite mu kunyaruka aho yinjiriye ku ruhande rw'iburyo maze abasha gusiga myugariro arekura umuzindaro w'ishoti rigendera hasi umuzamu ntiyamenya uko bigenze ahindukira ajya gukura umupira mu nshundura.
Usain Bolt azwiho kunyaruka, ba myugariro bo muri Australia yatangiye kubibereka
Igitego cya kabiri, uyu kabuhariwe w'imyaka 32 y'amavuko yagitsinze aciye mu rihumye myugariro n'umuzamu bananiwe kumvikana maze arabakosora mu mukino we wa mbere yari akinnye abanje mu kibuga kuva yakwerekeza muri iyi kipe ya Central Coast Mariners yagezemo muri Kanama 2018, ikaba iherereye mu gace ka Gosford mu birometero 75 mu majyaruguru y'umurwa mukuru Sydney, ikaba ibarizwa mu cyiciro cya mbere (A-League).
Kanda hano hasi urebe ibitego bibiri Usain Bolt yatsinze muri uyu mukino n'uburyo yitwaye
Petra Yolanda Sonia Bockle uzwi cyane ku izina rya Petra, ni umuraperikazi, umwanditsi n'umuririrmbyikazi w'umunya-Kenya ufite inkomoko mu birwa bya Seychelles, akaba umwe mu bari kuzamuka cyane muri iyi minsi mu ruhando rwa Afurika.
Uyu muraperikazi wabonye izuba ku ya 14 Gicurasi 1995, bivuga ko ubu afite imyaka 23, aririmba mu Giswayili n'Icyongereza (aho akunze kubivanga), akavuga ko abaraperi nka 2Pac, Eminem, MC Lyte na Lil' Kim baza ku isonga mu batumye yihebera iyi njyana idakunze kwisukirwa n'igitsinagore.
Petra akomoka kuri se w'umunya-Seyshelles na nyina w'umunya-Kenya
Petra afite mushiki we umwe na musaza we, se yapfuye mu 2004 igihe uyu muraperikazi yari afite imyaka 9 gusa y'amavuko, kuva ubwo yarezwe na nyina ndetse mu myaka yakurikiyeho atangira kugaragaza urukundo afitiye muzika aza no kugenda ayinjiramo buhoro buhoro.
Petra, ijwi rye mu kurapa n'ikimero cye bikurura benshi aho abanya-Kenya bamugereranya na Nick Minaj
"Ligi Soo Remix" ni yo ndirimbo ya mbere Petra yagaragayemo ikamumenyekanisha cyane mu 2013 muri Kenya aho yari kumwe n'abandi bahanzi barimo Kaka Sungura, Madtraxx, MwendaMchizi na Mejja.
Reba amashusho ya 'Ligi Soo Remix' yamenyekanishije cyane Petra
Gusa nyuma yicyo gihe ntiyongeye kugaragara mu bikorwa bya muzika kugeza ubwo muri 2018 yakoranaga indirimbo n'umuraperi ukunzwe muri Kenya na Afurika muri rusange Khaligraph Jones (uyu unaherutse kwegukana AFRIMMA Awards nk'umuraperi wahize abandi muri Afurika), indirimbo bise 'Rider'.
Mu mashusho y'iyi ndirimbo, Petra yagaragaye arya inyama y'umwijima mbisi, ibintu byakuruye impaka ariko bifasha aba bahanzi bombi kurushaho kumenyekana.
Reba amashusho ya 'Rider' yongeye kuzamura izina rya Petra mu 2018
Nyuma y'ukwezi, Petra yongeye kumvikana mu mushinga wa "Khali Kartel Cypher", ndetse ugukomeza kuzamuka kwe byihuse byaje kumuhesha kuba umwe mu baririmbye mu gitaramo gikomeye Mr Eazi aherutse gukorera muri Kenya anagend atoranywa mu bihembo bitandukanye (nomineted) yaba muri Kenya no mu ruhando rwa Afurika.
Reba hano amashusho y'indirimbo yise 'I got that'
Ubu amaze gusohora izindi ndirimbo zigenda zituma yigarurira imitima y'abakunzi ba Hip Hop muri Kenya na Afurika muri rusange harimo iyo yise "I got that" yakoranye na Victoria Kimani hamwe na Dunno yahuriyemo na J Strong, Phinova na Anfisa.
Petra yasabye umukunzi we Kevin Bosco Jnr (azwi mu gukora video) ko bashinga urugo ubwo yari afite imyaka 19 gusa y'amavuko, uyu bakaba bari bamenyanye uyu muraperikazi afite imyaka 15 y'amavuko aho umukunzi we yamurushaga imyaka 9, ubu bafitanye umwana umwe
Reba hano indirimbo ye nshya 'DUNNO' yakoranye na J Strong, Phinova na Anfisa
Donald Trump ni umugabo udakunda guhisha akamuri kumutima, bibe ibyiza cyangwa ibibi. Ikindi kandi ni umugabo udakundwa na benshi ahanini kubera uburyo agaragazamo ibitekerezo bye.
Aba ni bamwe mu bagore b'ibyamamare bagiye bandagazwa bikomeye na Trump, akabavugaho amagambo akomeretsa. Muri bo higanjemo abakinnyi ba filime.
Ururimi rwa Trump rukunze kuvuga amagambo adashimisha benshi
Angelina Jolie: "Yakundanye n'abahungu benshi ku buryo ashobora kumpindura uruhinja. Njye sinabona ubwiza bwe (...) Nzi neza igisobanuro cy'ubwiza, mfite Miss Univers na Miss USA. Naho we? Ntabwo ari ubwiza."
Kristen Stewart: "Robert, ndaza kubwirwa nabi cyane kuko nkubwiye ko ugomba guta Kristen, ariko mfite ukuri. Iyo uba warabonye abakobwa bo muri Miss Universe, wahita uhindura ibitekerezo. "
Jennifer Lawrence: "Afite utubazo tw'uruhu. Biragoranye cyane, afite utuntu dutukura mu maso hose."
Jessica Chastain: "Umukinnyi wa filime mwiza, ariko rwose si mwiza."
Halle Berry: "Ku gihimba afite 10. Ku isura ni 8 mwiza. Naho amaguru yo ni make cyane kuri ayo."
Eva Longoria: " "Ndemera rwose ko ari mwiza. Ukora cyane, mwiza cyane. Ukunda abakobobwa bafite metero imwe na 55. Akugera aho nawe uzi."
Rosie O'Donnell: "Umuntu uteye isesemi imbere n'inyuma, umuturage ufite mu maso habyibushye kandi habi. Ingurube ibyibushye."
Sarah Jessica Parker: "Yatiowe nk'umugore mubi w'umwaka, ibyo ndemeranya nabyo."
Carmen Electra: "Icya mbere ni mugufi bikabije. Ikindi, njye mbona ukuntu yibagishije igituza ari bibi bikabije. Wagira ngo ni amatara abiri asohoka mu gituza cye. "
Bette Midler: "Ni mubi bikabije ku mu mubiri no mu maso."
Kuva amaraso mu mazuru, ibyo benshi bakunze kwita imyuna ni uburwayi akenshi budakunze gutera abantu ubwoba dore ko kuri benshi usanga bava akanya gato cyane. Ariko se byaba biterwa n'iki? Ni iki se wakora ngo uhagarike uku kuva utagize ibindi wangiriza mu mubiri.
Inkuru dukesha urubuga pourquoidocteur.fr, ivuga ko ubu burwayi ubundi bukunze kugaragara ku bana bari hagati y'imyaka 2 n'10, ndetse n'abantu bakuze barengeje byibura imyaka 50, gusa bitabujije ko n'umuntu utari muri icyo kigero adashobora guhura n'iki kibazo.
Kuva mu mazuru bishobora guterwa n'impamvu zitandukanye harimo iziva mu mubiri imbere ariko umuntu akaba ashobora no kuva amaraso mu mazuru kubera hari ikintu kimukubise ku mutwe hakagira ibice byo mu mutwe imbere bikomereka hanyuma amaraso akaba yava aturutse mu mazuru.
Ku mpamvu ziva mu mubiri imbere, harimo koroha k'udutsi two mu mazuru, aho umuntu ashobora kwitsamura cyane akaba yaduca bityo akava amaraso mu mazuru, ariko ibi bikaba bidashobora kumara umwanya munini umuntu ava, kuko tudatinda gutsina.
Ibi kandi ni kimwe n'umuntu urwaye ibicurane cyangwa sinizite(sinusite)igihe kinini, bikaba byatwika utu dutsi bityo tukava , ibidatinda gutsina nabyo.
Zimwe mu ndwara kandi zishobora gutera kuva amaraso mu mazuru nko mu gihe amaraso yiruka cyane mu mubiri(Hypertensiom artérielle), igihe se ufite umubare muto w'ibyo bita plaquettes sanguines, bituma amaraso atsina, umunaniro ukabije cyangwa se no mu gihe umuntu afata ibiyobyabwenge bicishwa mu mazuru nka cocaine na heroine. Ku bantu bamwe na bamwe kandi ubu burwayi bushobora guterwa no guhinduka k'ubushyuhe bw'ikirere.
Wabigenza ute mu gihe ugize iki kibazo bitewe n'izi mpamvu zivuye mu mubiri imbere?
Urubuga Doctissimo.fr mu nama rwahawe na Dr Pascal Cassan, ruvuga ko mu gihe cyose umuntu avuye amaraso mu mazuru icya mbere agomba gukora ari ukwirinda kurarama, kuko bituma amaraso aca mu muhogo bityo akaba yagira ibindi yangiriza mu mubiri. Wirinda kandi guhagarara ahubwo ukicara ugatuza.
Urubuga pourquoidocteur.fr, ruvuga ko mu gihe umuntu amaze gutuza yicaye neza, agomba gupfuna kugira ngo imyanda iri mu mazuru isohokemo gusa agakoresha imbaraga nke kugira ngo atongera amaraso ava. Nyuma agomba gupfuka amazuru akoresheje intoki mu gihe cy'iminota 10. Mu gihe amaraso akomeje kuva nyuma y'iyi minota 10, wakongera nanone indi 10 hanyuma ukaruhuka mu gihe cy'isaha ushyize ikintu gikonje ku mazuru hanyuma ukirinda kwipfuna cyangwa kwishima mu mazuru mu gihe cy'amasaha byibura 12.
Mu gihe amaraso akomeje kuva, umuntu agirwa inama zo kwitabaza abaganga bagasuzuma neza ko nta kibazo gikomeye afite kimwe no mu gihe umuntu avushijwe amaraso mu mazuru no kuba hari ikintu kimukubise ku mutwe kuko bishobora kuba biterwa n'impamvu nyinshi zitandukanye.
Nk'uko Leta y'u Rwanda ibikangurira abanyarwanda, ni ngombwa ko iyo umuntu abyaye, biba ari ibyo yatekerejeho abifite muri gahunda, atari ibintu bimutunguye, mu rwego rwo gutegura ejo hazaza heza. Niyo mpamvu abantu bakangurirwa kuboneza urubyaro hakoreshejwe uburyo butandukanye, gusa benshi mu babukoresha ntibasobanukiwe n'uko bukora ndetse hari n'ibihuha byinshi bikwirakwizwa ku ngaruka zaba ziterwa n'uburyo butandukanye bukoreshwa.
Mu rwego rwo gufasha abantu gusobanukirwa n'ibi, twegereye muganga ukurikirana indwara z'abagore (Gynecologue), adusobanurira byinshi ku ikoreshwa ry'uburyo butandukanye bwo kuboneza urubyaro ndetse anatumara impungenge ku bihuha by'ingaruka zaba ziterwa n'ubu buryo.
Mu kiganiro twagiranye Dr Rulisa, ubusanzwe ukora muri Kaminuza y'u Rwanda, ishami ry'ubumenyi mu buzima(UR/CHS), yahoze ari KHI, yatangiye atubwira uko icyo iyi miti ikora iyo igeze mu mubiri w'umuntu.
“Ubundi iyi miti abantu bafata yo kuboneza urubyaro, ikora mu buryo butandukanye, bitewe n'uko ikoze.
Uburyo bwa mbere: Imiti ikoreshwa mu guhindura imikorere y'umubiri. Iyi miti iba igizwe n'imisemburo(hormones) ihindura imisemburo isanzwe itera umugore uburumbuke. Iyo iyi miti igeze mu mubiri rero, ituma umusemburo utuma umugore ajya mu burumbuke idakora, bityo bikaba bitashoboka ko asama.
Muri iyi miti twavugamo nka pilule (utunini dufatwa buri munsi), DEPO-PROVERA (urushinge rw'amezi atatu ndetse na NEXPLANON(bashyira munsi y'ukuboko, ikamara imyaka itanu cyangwa itatu).
Uburyo bwa kabiri: Umupaka cyangwa bariyeri, ibuza intanga ngabo kuba yagera aho intangangore iri ngo bibe byahura, bityo bikore umwana mu nda ya nyina.
Muri bwo harimo ubwo bita Sterilet cyangwa se IUD, ishyirwa mu mura w'umugore. Iyi rero iba imeze nk'umupaka ubuza untangangabo kuba zahita ngo zigere ku ntanga ngore, bityo bikabuza umugore gusama. Mu gihe bidakunze, intangangabo ikaba yahita igahura n'intangangore, IUD iba iri mura, aho umwana yagombaga gukurira, ibuza izi ntanga zombi kumanuka ngo zibe zajya gukurira mu mura, bityo, gutwita bikaba bitagishobotse.
Ubundi buryo ni agapira gashyirwa mu nda ibyara, kagafunga inkondo y'umura bityo intangangabo zikaba zitabasha guhita.
Ingaruka z'iyi miti n'ukuri ku bihuha bizivugwaho
Ku byerekeranye n'ingaruka rero, Dr Rulisa yasobanuye ko nazo ziterwa n'uburyo ukoresha gusa ndetse n'imiterere ya buri wese ku giti cyawe.
Yagize ati “Ubu buryo bwo kuboneza urubyaro nibyo koko bugira ingaruka ku babukoresha, gusa icyo abantu bakwiriye gusobanukirwa nuko bugenda bugira ingaruka ku muntu bitewe n'ubwoko akoresha ndetse n'imiterere ye bwite kandi bakibuka ko muganga aba ahari ngo abafashe guhitamo neza uburyo bakoresha birinda kugendera ku bandi ndetse n'igihe bagize za ngaruka bakagisha inama muganga kuko akenshi biba atari ibintu bikomeye.
Nko ku buryo bw'imisemburo ishyirwa mu mubiri twavuze haruguru, birumvikana ko iyo misemburo iba ari mishya ku mubiri, bityo umubiri w'uyikoresha ukaba ugomba gufata igihe cyo kuyimenyera, ibyo byose kandi bikagendana n'imiterere bwite ya buri muntu. Hari abo usanga yarateye kubyibuha cyane abandi bakananuka cyane, hari abagira imihango idakama n'abo ihagarara burundu, n'ibindi byinshi. Gusa ibi ntibigomba kubahangayikisha cyane kuko mu gihe cy'amezi atatu umubiri uba watangiye kumenyera bityo n'ibyo bibazo bigakemuka.
Mu gihe ariko umubyeyi yumvise bimukomereye cyane cyangwa se atizeye neza ibyo abona bimubaho agomba kwegera muganga akamufasha kumenya niba ibimubaho byaratewe n'iyi miti, niba bishobora gukemuka agakomeza kuyikoresha cyangwa se niba bitajyanye n'imiterere ye akayihagarika.
Nta buryo se izo ngaruka zakwirindwa?
Aha Dr Rulisa yadusobanuriye ko izi ngaruka ari ibintu bidashobora kumenyekana mbere y'uko iyi miti ikoreshwa.
Ati “Ingaruka zibaho, ariko ntabwo twabasha kubimenya mbere kandi biterwa n'imiterere y'umuntu. Urayifata ugakomeza gukurikiranwa na muganga kuko akenshi nyuma y'igihe gito umubiri urabimenyera. Gusa mu gihe nyir'ugufata imiti afite ibibazo by'uburwayi bwa diyabete, umutima, umuvuduko ukabije w'amaraso, bisaba ko abanza gukoresha ibizamini ngo barebe ko ntacyo byangiriza ku mubiri we, ibi buri mubyeyi akaba abibazwa mbere y'uko afata umuti uwo ariwo wose”
Ku bavuga se ko udupira dufunga inkondo y'umura twaba tunyereza umura bikaba byatuma umuntu atongera kubasha gusama nabamara impungenge kuko ntaho duhurira n'umura tugarukira mu nda ibyara tugafunga inkondo. Ntaho duhurira n'umura rero, ibyo ni ibihuha.
Abavuga ko basama kandi bari basanzwe bakoresha iyi miti, icyo nababwira nuko ubu buryo bwose budakora 100%, uramutse usamye rero kandi utarayihagaritse ntibiba bivuze ko hari ikibazo cyihariye ufite.”
Yasoje agira inama abagore ababwira ko buri gihe umuntu agomba kugira igihe cyo kuganira na muganga haba mbere cyangwa se na nyuma y'uko akoresha uburyo ubwo aribwo bwose bwo kuboneza urubyaro, mu rwego rwo kwirinda ibyo bibazo byose.
Inteko rusange ya 17 y'umuryango w'ibihugu bihuriye ku rurimi rw'Igifaransa (OIF) iteraniye i Erevan muri Armenia imaze kwemeza Madame Louise Mushikiwabo ku mwanya w'Ubunyamabanga Bukuru bw'uyu muryango aho asimbuye umunya-Canada Michaelle Jean wayiyiboraga mu myaka ine ishize ari nawe bahataniraga uyu mwanya.
Itsinzi ya Madame Louise Mushikiwabo wari usanzwe ari Minisitiri w'Ububanyi n'Amahanga w'U Rwanda, ntabwo itunguranye kuko abasesenguzi n'abakurikiranira hafi iby'uyu muryango wa OIF ari we bahaga amahirwe nyuma yaho yari ashyigikiwe n'Umuryango wa Afurika Yunze Ubumwe (AU) hamwe n'Ubufaransa ndetse n'ibindi bihugu, mu gihe icyizere cya Michaelle Jean cyagiye kiyoyoka buhoro buhoro biza kuyoyoka hagati muri iki cyumweru ubwo Canada nayo yamukuragaho amaboko.
Madame Louise Mushikiwabo na Jean Michaelle asimbuye kuri uyu mwanya
Minisitiri Louise Mushikiwabo yatowe ku bwiganze mu matora yabaye mu muhezo mu gitondo cyo kuri uyu wa Gatanu tariki ya 12 Ukwakira 2018, aho abakuru b'ibihugu na Guverinoma bagera kuri 40 ari bo bamutoye.
Louise Mushikiwabo ugiye kumara imyaka ine ari we uhagarariye OIF, abaye umugore wa mbere w'umunyafurika uyoboye uyu muryango uri mu yikomeye cyane ku isi. Muri rusange abaye umunyafurika wa gatatu nyuma y'Umunyamisiri Boutros Boutros-Ghali (1997-2002) n'umunye-Sénégal, Abdou Diouf (2003-2014), akaba umugore wa kabiri nyuma y'umunya-Canada asimbuye, Michaëlle Jean, aba akaba aribo bamaze kuyobora uyu muryango.
Mu ijoro ryo ku Cyumweru gishize mu mujyi wa Dallas muri leta ya Texas ho muri Leta Zunze Ubumwe za Amerika hatangiwe ibihembo ku bahanzi b'abanyafurika bahize abandi mu ngeri zitandukanye (AFRIMMA 2018) aho umuhanzi wo muri Kenya, Papa Dennis ari umwe bahanyuranye umucyo yegukana Best Gospel Act.
Kanda hano hasi urebe indirimbo 'Mayaya' yakoranye na Flavour
Dennis Mwangi wamamaye cyane muri muzika nka Papa Dennis ni umwe mu banyamuziki bo muri East Africa bakora umuziki by'umwuga kandi ku rwego rwo hejuru aho akora umuziki wo kuramya no guhimbaza Imana(Gospel) ariko kandi ntibimubuze gukora n'indirimbo z'urukundo.
Papa Dennis hamwe na Sadat Muhindi umujyanama mukuru we(manager) ubwo bari bamaze kwegukana iki gihembo
Mu bihe bishize yagiye akora indirimbo zitandukanye zakunzwe ndetse akarangwa no gukorana n'abahanzi bo mu bice bitandukanye bya Afurika byatumye yigarurira imitima y'abafana. Papa Dennis uzwi mu Rwanda mu ndirimbo Njoo yakoranye na Tonzi, amaze gukorana n'abahanzi bakomeye kuri uyu mugabane barimo Flavour, Chidinma, Dady Owen n'abandi.
Nyuma yo guhigika abo bari bahanganiye iki gihembo cya 'Best Gospel Act', Papa Dennis yashimiye abafana be bose bamushyigikiye aboneraho kubasabira umugisha ku Mana no kubizeza ko ibyiza biri imbere.
Papa Dennis asanzwe atunganyirizwa ibihangano mu buryo bw'amajwi n'umunyarwanda Papa Emile
Tubibutse ko uretse Papa Dennis, umuraperi Khaligraph Jones nawe ukomoka muri Kenya yegukanye igihembo cy'umuraperi mwiza muri Afurika, uyu akaba yaramenyekanye cyane ubwo yahuriraga na Bruce Melodie mu marushanwa ya Coke Studio. Mu bandi begukanye ibihembo bo muri aka karere twavuga nka Diamond Platnumz, Ykee Benda, Eddy kenzo, Shiba Karungi
Kanda hano hasi urebe 'Njoo' yakoranye na Tonzi
Kanda hano hasi urebe iyo aheruka gukorana na Ray C y'urukundo bise 'Tornado'
Nyuma y'uko FIFA ifatiye ibihano ishyirahamwe ry'umupira w'amaguru muri Sierra Leone, CAF yemeje ikurwaho ry'imikino ikipe y'iki gihugu yari ifite mu majonjora yo gushaka itike y'igikombe cya Afurika cya 2019.
Ni imikino 2 yagombaga guhuza ikipe y'igihugu ya Sierra Leone n'iya Ghana kuri uyu wa Kane tariki ya 11 Ukwakira muri Ghana no ku Cyumweru ku ya 14 Ukwakira muri Sierra Leone; yombi ikaba itakibaye nk'uko itangazo rigaragara ku rubuga rw'Ishyirahamwe ry'umupira w'amaguru muri Afurika, CAF.
Ikipe y'igihugu ya Sierra Leone, ntiyakinnye umukino yari ifitanye na Ghana uyu munsi
CAF kandi yemeje ko iyi mikino itazimurirwa n'ikindi gihe, ahubwo yahagaritswe burundu, gusa ntiyigeze igaragaza niba amanota y'iyi mikino azahabwa Ghana. Hanyuma kandi CAF yavuze ko ibyerekeye indi mikino Sierra Leone yari ifite, irimo iyo guhura na Kenya netse na Etiyopiya, byo izabitangaza mu bihe biri imbere.
Sierra Leone iri mu bihano bya FIFA, iyishinja ko ubuyobozi bw'iki gihugu, cyane cyane Minisiteri ifite Siporo mu nshingano bwivanga muri ruhago, ubundi bitemewe n'amategeko ya FIFA.
Isha Johansen, umuyobozi w'ishyarahamwe ry'umupira w'amaguru muri Sierra Leone n'itsinda ayoboye bagerageje gusaba imbabazi FIFA ariko ntibyagira icyo bitanga
Abazi cyangwa bumvise amateka ya Uganda bazi umuyobozi w'umunyagitugu wayiyoboye, witwaga Idi Amin Dada. Uyu rero, Bobi Wine yamugereranyije na Museveni anahamya ko we ari mubi kumurusha.
Robert Kyagulanyi wamenyekanye cyane nka Bobi Wine, wakomeje kugaragaza ko adashyigikiye Museveni, yavuze ko akurikije uko abona ayobora igihugu cya Uganda ari bubi cyane ndetse ko yarengeje urugero rwa Idi Amin Dada.
Bobi yagereranyije Museveni na Idi Amin
Yagize ati "Sinigeze mbona Idi Amin ariko ntekereza ko Museveni ari mubi kumurusha; yatuyoboye nabi igihe kinini kurusha Idi Amin ndetse ibintu byose yarabizambije; Idi Amin yari umunyagitugu ariko ntiyigeze asenya ibikorwaremezo, ntiyigeze yihanganira ruswa."
Ngo Museveni yabayoboye nabi kurusha Idi Amin
Bobi akomeje kugaragaza ko atishimiye museveni, ndetse mu minsi yashize yanahamije ko abona, uyu mugabo 'Yasinze ubutegetsi'.
Robert Kyagulanyi, Bobi Wine
Src: africanews
Mu gitaramo Nyarwanda cya kabiri cyabimburiye Ihuriro ry'abayobozi b'ibihugu bikoresha ururimi rw'Igifaransa, OIF, Madame Louise Mushikiwabo yatunguye abakitabiriye abyina imbyino Nyarwanda, asusurutsa benshi.
Madame Louise Mushikiwabo wari muri iki gitaramo afite amahirwe menshi yo kwegukana umwanya w'Umunyamabanga mukuru wUmuryango w'ibihugu bikoresha ururimi rw'Igifaransa aho ahanganye na Michaelle Jean ukomoka muri Canada. Aya matora azabera muri iri huriro ry'abakuru b'ibihugu na za guverinoma, ritangira kuri uyu wa Kane rigasoza ku wa gatanu tariki ya 12 Ukwakira 2018.
Madame Mushikiwabo yabyinnye anezeza benshi
Iki gitaramo cyari kiyobowe n'Abahanzi Nyarwanda barimo Miss Shanel, Munyanziza Francis umuhanga mu gucuranga inanga ndetse na Icakanzu Contente umubyinnyi w'itorero ry'Igihugu 'Urukerereza', akaba umubyinnyi n'umutoza w'Itorero Inyamibwa rya AERG ya Kaminuza y'u Rwanda.
Nirere Ruth uzwi nka Miss Shanel ni umwe mu baririmbye muri iki gitaramo
Francis akirigita umurya w'inanga
Cyari igitaramo cy'umuco Nyarwanda
Minisitiri Mushikiwabo, yahagurutse afatanya na Icakanzu kubyina
Yanejeje benshi
Inkuru ya KigaliToday
Byibuze abantu 50 nibo bapfiriye mu mpanuka ya bus yavaga mu murwa mukuru wa Kenya, Nairobi yerekeza Kisumu nyuma yo kurenga umuhanda igahirima mu gitondo cyo kuri uyu wa Gatatu.
Polisi yatangaje iyi modoka yacitse feri, abantu benshi bakaba bapfuye ubwo iyi bus yabirandukaga, ikaba yari itwaye abantu 52 harimo n'abana bayiguyemo.
Ikinyamakuru cyo muri Kenya, The Daily Nation, cyatangaje ko bamwe bapfiriye kwa muganga aho bari bajyanywe byigitaraganya kwitabwaho, dore ko 42 ribo bahise bapfa impanuka ikiba.
Kenya ni kimwe mu bihugu bifite imihanda itameze neza aho ndetse Umuryango Mpuzamahanga wita ku Buzima (OMS) washyize iki gihugu muri bimwe mu bikabije kutizerwa mu mutekano wo mu muhanda.
Christian Sinclair ni uwa 8 kuri lisite y'ishyaka rya DéFi mu ntara ya Liège, uyu kandi akaba ari n'umukinnyi wa filime z'ubusambanyi (porno) utarabigize umwuga (amateur) ibi ndetse ntabwo abihisha.
Christian Sinclair watunguranye muri aya matora, afite intero (slogan) igira iti "Christian Sinclair, umukinnyi w'impinduka". Uyu mukinnnyi wa politike akanaba umukinnyi wa 'porno' nkuko arimo kwitwa n'ibinyamakuru by'i Liège. Ishusho idasanzwe y'umuntu wiyamamariza ubuyobozi.
Ku myaka 43, uyu mugabo azwi nk'umuntu ukora ibintu byinshi bitandukanye aho yagaragaye muri filime "Le Gamin au vélo" y'abavandimwe Dardenne, ndetse yandika n'imivugo mu masaha ye y'ikiruhuko, by'akarusho yinjiye mu bya filime z'ubusambanyi aho amaze imyaka 20 muri izo nzira ndetse mu 2011 yatangiye gukora bene izi filime, ndetse akaba yemeza ko amaze kugaragara mu zirenga esheshatu.
Christian Sinclair ntatewe ipfunwe no kuba akora mu ruganda rwa filime z'ubusambanyi
Christian Sinclair, uhamya ko aganira na Marc Dorcel hamwe na Jacquie na Michel, abantu bazwi cyane mu ruganda rwa filime z'ubusambanyi, avuga ko atewe ishema no guhagararira 'igice benshi bafata nk'igisuzuguritse cyangwa urukozasoni'. Nubwo ku ikubitiro, kandidature ye yari yakuruye impaka mu ishyaka rya DéFi, nyuma ntabwo bigeze bamubuza guhisha ibikorwa bye.
Iyo agerageje guhuza uyu mwuga we hamwe na politike n'ibikorwa bye byo kwiyamamaza, Christian Sinclair avuga ko azagerageza gukumira indwara zandurira mu mibonano mpuzabitsina ndetse no kuringaniza imishahara hagati y'abagabo n'abagore. Ati "Kubera ko muri porno(filime z'ubusambanyi) ni ikinyuranyo: Abagore ni bo bahembwa neza kurusha abagabo."
Src:7sur7
Umuyobozi wa Restoration Church mu Rwanda, Apôtre Ndagijimana Yoshua Masasu, yasabye abagabo kujya bicarana n'abagore babo mu rusengero, abaha n'uburenganzira bwo kubakirigita mu gihe cyo kuramya.
Ni ikimenyetso yavuze ko kizanoza imibanire y'abashakanye, bitagutuma n'abatarashyingirwa babyifuza.
Yabitangaje mu gusoza amateraniro y'umuryango y'iminsi 14 ku wa 28 Nzeri 2018. Yari afite intego ivuga ko “Guca bugufi no kwirinda ibisindisha byubaka umuryango.”
Apôtre Masasu yasobanuye akamaro k'umuryango n'uburyo Satani awanga, yitangaho urugero rw'ibihe bigoye we n'umugore we bamaranye imyaka 29 banyuzemo, ariko bakagumana kuko bemeye guca bugufi ku Mana.
Ati “Twebwe twavuye kure. Sinari nzi ko umuntu yafata umugore we mu kiganza. Ibyo simbizi. Sinari nzi ko umuntu atahana 'pomme'. Sinari nzi ko umuntu yakumbura, agakunda umugore we.”
“Ejo bundi nanjye naramusohokanye [...] Nta kintu utakwiga mu buzima Imana yaguhinduye.”
Apôtre Ndagijimana Yoshua Masasu uyobora Evangelical Restoration Church n'umufasha we Pasiteri Lydia Masasu
Yanagarutse ku kuvuga ko adashaka abagabo baticarana n'abagore babo mu materaniro.
Ati “Sinshaka kongera kubona abagore baticaranye n'abagabo babo. Abagabo bataza mubandekere njye n'Uwiteka tuzabakurura, ariko abaza mwe gutatana. Ibyo kubona umugore yicaye hariya, umugabo yicaye hariya simbishaka, mushake intebe.”
“Nimushaka muze mufate iyanjye munyimure ariko mwicarane [Yimyoza]. Kandi hagati mu kuramya Imana mujye mubakirigita mu mugongo, ndabyemeye.”
Yatanze urugero rw'imiryango ikwiye kureberwaho, anakomoza ku bo yavuze ko bigize abanyamwuka cyane batabikozwa.
Bamwe bahise bakubita igitwenge, na we ababwira ati “Baragira ngo ntibikijijwe dore uko babaye! Ariko iri torero nzarirera nte? […] Bizatuma abaseribateri bari aha ngaha bumiranye, batanabona, bibatera ubushake bwo kuzarongora neza.”
Yabibukije ko bagomba gukundana, nubwo baba bari guca mu bihe bikomeye bitewe n'umwe mu bashakanye.
Yakomeje agira ati “Hari abavuga bati ni gute wakunda umugore wakwishe mu mutima imbere, abantu bari gusigana. Abagabo bavuga ko bazatangira gukunda abagore babo bamaze kuganduka, icyo ni ikinyoma. Mukunde atanagandutse, agutuke umusome.”
Apôtre Masasu kandi ku wa 6 Ukwakira 2018, ubwo yari mu materaniro yagarutse ku ngingo y'Ubumwe n'Ubwiyunge mu muryango.
Yahamagaye umwe mu bagabo amusaba gukora ku itama ry'umugore we, akamubwira ko amukunda. Barahoberanye cyane.
Apôtre Masasu yahise amubwira ati “Musome no ku munwa nta kibazo birakijijwe.”
Apôtre Masasu n'umugore we Pasiteri Lydia Masasu ngo nabo banyuze mu bihe bikomeye
Src:IGIHE
Hirya no hino mu gihugu Polisi y'u Rwanda imaze iminsi iri mu bikorwa byo kurwanya abantu bambutsa ibicuruzwa bakabyinjiza mu gihugu bidasoze.
Ni muri urwo rwego Tariki 08 Ukwakira ku bufatanye n'abaturage bo mu karere ka Muhanga mu murenge wa Nyamabuye, Polisi yakoze igikorwa cyo gusaka umuturage witwa Bizimana Edouard, mu nzu ye basangamo amabalo 20 y'imyenda ya caguwa yinjije mu gihugu idasoze.
Ikigo k'imisoro n'amahoro mu Rwanda (RRA) kivuraga ko uriya mucuruzi yari anyereje umusoro ungana na Miliyoni enye n'ibihumbi 500 by'amafaranga y'u Rwanda.
Umuvugiz wa Polisi y'u Rwanda mu Ntara y'Amajyepfo Chief Inspector of Police(CIP) Bonavanture Karekezi avuga ko Polisi ikimara kumenya amakuru yahise itegura igikorwa cyo gusaka mu rugo kwa Bizimana, koko bamusangana amabalo 20 y'imyenda ya caguwa.
CIP Karekezi yagize ati:”Abaturage baduhaye amakuru ko uriya mucuruzi acuruza imyenda ya magendu ya caguwa, ishami rya Polisi rishinzwe kurwanya ubucuruzi bwa magendu bagiye iwe baramusaka koko bamusangana iriya myenda.”
Yakomeje ashimira abaturage ubufatanye bakomeje kagaragariza inzego z'umutekano mu kurwanya abanyabyaha. Agaragaza ko umuntu ukora ubucuruzi bunyuranyije n'amategeko aba arimo guhombya igihugu kuko aba anyereza imisoro.
Yagize ati:”Abakora ubucuruzi bwa magendo baba barimo kunyereza imisoro ya leta, kandi nta muntu uyobewe ko imisoro n'amahoro aribyo byubaka igihugu kigashobora gutera imbere.Turashimira abaturage bakomeje kugaragaza bene bariya bacuruzi.”
Mu Ntara y'Amajyepfo hamaze iminsi havugwa ubucuruzi bwa magendo y'imyenda ya Cagugwa, mu minsi ishize hari undi muturage Polisi yafatanye amabalo 21 y'imyenda ya caguwa.
Inkuru dukesha urubuga rwa Polisi y'u Rwanda
Umukobwa utuye i Nyamirambo mu Karere ka Nyarugenge utunzwe no kwicuruza, yateze moto abura amafaranga yo kwishyura umumotari, bimuviramo gukurwamo inkweto mu ruhame.
Nkuko iyi nkuru dukesha IGIHE, ibivuga ngo ibi byabaye mu ijoro ryo kuri uyu wa Mbere tariki ya 9 Ukwakira 2018 ubwo uyu mukobwa bivugwa ko yari yanasinze yashungerewe ahitwa kuri 40 i Nyamirambo, nyuma yo kubura amafaranga yo kwishyura umumotari.
Uyu mukobwa yambuwe inkweto nyuma yo kubura ayo kwishyura
Umunyamakuru wa IGIHE avuga ko abamubonye bavuze ko yasuye umuhungu ku Kacyiru mu Karere ka Gasabo bagasangira inzoga bakanaryamana, yajya gutaha ntamuhe amafaranga ku buryo yabuze ayo yishyura moto yateze.
Bageze i Nyamirambo, umumotari yavuze ko uyu mukobwa ari umutekamitwe ahita afatira inkweto yari yambaye. Bivugwa ko yagombaga kumwishyura 800 Frw.
Abantu benshi bari bashungereye ubwo ibi byabaga
Gusa icyatangaje benshi ni uko ubwo yakurwagamo inkweto, uwo mukobwa yashatse no gukuramo ipantalo ngo nayo ayihe uwo mumotari.
Uwitwa Byukusenge Emmanuel wari uhari agize ati “Twatangajwe n'uburyo bamukuyemo inkweto noneho agashaka no kwambura ipantalo ngo nayo ayitange ngo asigare yambaye ubusa.”
Abari bamushungereye ngo nibo bahise bitambika bamubuza kwiyambura imyenda.
Umumotari wari umutwaye, we avuga ko yabikoze kugira ngo ataviramo aho.
Yabwiye uwo mukobwa ati “Ndazitwaye nimbona uzazigura nzazigurisha kuko sinakwemera ko mpomba lisansi nakoresheje mva Kacyiru kuko si ubwa mbere abantu b'i Nyamirambo bashaka ko mbatwarira ubuntu.”
Uyu mukobwa ngo yari yanasinze
Si ubwa mbere hagaragaye cyangwa humvikanye ingeso y'abantu batega moto bagera iyo bajya bagashaka kugenda batishyuye, ku buryo ibi byatumye hari n'abo abamotari bishyuza mbere bitewe n'aho bagiye.
Abanyafurika babiri bakinira ikipe ya Liverpool yo mu Bwongereza aribo umunya-Misiri, Mohamed Salah n'umunya-Senegal, Sadio Mane ni bamwe mu bakinnyi 30 bashyizwe ahagaragara bazatoranywamo uwahize abandi ku isi uzegukana 'umupira wa zahabu'(Ballon d'Or) ya 2018.
Ibi bihembo ngarukamwaka bitangwa n'ikinyamakuru gikomeye cyo mu Bwongereza cya France Football kuva mu 1956, bigiye gutangwa ku nshuro ya kabiri nyuma yo kwitandukanya na FIFA muri Nzeri 2016 aho bari bamaze imyaka itandatu bafatanya ku bitanga bikitwa 'FIFA Ballon d'Or'.
Sadio Mane na Mohamed Salah ni bo banyafurika rukumbi bagaragara kuri uru rutonde
Kuri iyi nshuro uru rutonde rw'abakinnyi 30, rwiganjemo abakinira Real Madrid yegukanye Champions League ifitemo abakinnyi 8. Abandi biganjemo ni abakinnyi b'ikipe y'igihugu y'Ubufaransa yegukanye igikombe cy'isi mu gihe shampiyona y'Ubwongereza ikundwa cyane, Premier League ifitemo abakinnyi 8.
Cristiano Ronaldo ni we uheruka kwegukana iki gihembo ubwo cyatangirwaga ku munara wa Tour Eiffel
URUTONDE
Sergio Agüero (Argentine, Manchester City)
Alisson Becker (Brésil, Liverpool)
Gareth Bale (Pays de Galles, Real Madrid)
Karim Benzema (France, Real Madrid)
Edinson Cavani (Uruguay, PSG)
Thibaut Courtois (Belgique, Real Madrid)
Cristiano Ronaldo (Portugal, Juventus Turin)
Kevin De Bruyne (Belgique, Manchester City)
Roberto Firmino (Brésil, Liverpool)
Diego Godin (Uruguay, Atlético Madrid)
Antoine Griezmann (France, Atlético Madrid)
Eden Hazard (Belgique, Chelsea)
Isco (Espagne, Real Madrid)
Harry Kane (Angleterre, Tottenham)
N'Golo Kanté (France, Chelsea)
Hugo Lloris (France, Tottenham)
Mario Mandzukic (Croatie, Juventus Turin)
Sadio Mané (Sénégal, Liverpool)
Marcelo (Brésil, Real Madrid)
Kylian Mbappé (France, PSG)
Lionel Messi (Argentine, FC Barcelone)
Luka Modric (Croatie, Real Madrid)
Neymar (Brésil, PSG)
Ian Oblak (Slovénie, Atlético Madrid)
Paul Pogba (France, Manchester United)
Ivan Rakitic (Croatie, FC Barcelone)
Sergio Ramos (Espagne, Real Madrid)
Mohamed Salah (Egypte, Liverpool)
Luis Suarez (Uruguay, FC Barcelone)
Raphaël Varane (France, Real Madrid)
Urutonde rw'abahatanira ibi bihembo batoranywa ahanini n'abanyamakuru bakurikiranira hasi ibya ruhago mu Bufaransa no mu bice bitandukanye by'isi, aho umwongereza wahoze abica bigacika Sir Stanley Matthews ari we wacyegukanye bwa mbere.
Kuri iyi nshuro ibi bihembo bizatangirwa i Paris ku ya 03 Ukuboza 2018.
Nyuma y'uko umuhanzikazi Taylor Swift atangaje ko ashyigikiye umukandida wo mu ishyaka ry'abademocrate ndetse akanenga uwo mu ishyaka ry'abarepublicain, Perezida Donald Trump yahise atangaza ko urukundo yamukundaga rwagabanutse.
Uyu muhanzikazi, w'imyaka 29 y'amavuko yanditse ubutumwa burebure kuri Instagram ye, ikurikirwa n'abasaga miliyoni 112 atangaza ko azatorera muri Leta ya Tennessee kandi adashyigikiye na gato umukandida wo mu ishyaka ry'abarepublicain.
Taylor Swift ntashyigikiye abo mu ishyaka rya Trump
Bimwe mubyo uyu muhanzikazi ashinja Marsha Blackburn, umugore uhagarariye Abarapublicain muri Leta ya Tennessee ni ukuba ashyigikiye ko abagore n'abagabo badahembwa umushahara ungana, kuba adashyigikiye ubutinganyi ndetse akaba adashyigikiye irwanywa ry'ihohoterwa rikirerwa abagore.
Abajijwe icyo abivugaho, Donald Trump yavuze ko azi neza ko Taylor ntacyo azi kuri Blackburn, arakomeza ati "Tuvuge ko kuva ubu urukundo nakundaga muzika ya Taylor Swift rwagabanyutseho 25%."
Trump na we ngo urukundo yakundaga Swift rwagabanutse
Donald Trump yagiye akunda kugaragaza ko yikundira Swift, dore ko yagiye amushimira mu bihe bitandukanye, nko muri 2012 ubwo yari agiye kuyobora ikiganiro cyo gutoranya abazahatanira Grammy Awards ndetse yongera no kumushimira ifoto ye.
Mu minsi ye ya mbere akivuka, nyuma y'icyumweru kimwe cyangwa bibiri, umwana akunze kurangwa no kurira bikabije, bidatewe n'inzara cyangwa ikindi kibazo ndetse wamujyana no kwa muganga akakubwira ko nta burwayi afite.
Ese umwana aba arizwa n'iki?
Aya marira akabije y'umwana rero ndetse binagorana cyane cyangwa se bitanashoboka kumuhoza, aterwa n'uburibwe bukabije umwana aba afite mu nda ari nabwo bakunze kwita “Icyo mu nda” cyangwa se “coliques” mu Gifaransa.
Ubu buribwe bw'umwana ni ikintu gikunze kugora buri mubyeyi wese
Abashakashatsi mu by'ubuzima rero batangaza ko ubu buribwe buterwa n'impamvu nyinshi zitandukanye ariko impamvu ikunze kugaragara ku bana benshi ikaba ari iy'uko ibice by'urwungano ngogozi(appareil digestif) biba bitaramenyera gukora. Ibi rero bituma iyo umwana yonse, hagatangira gukorwa igogorwa, ibice byo mu rwungano ngongozi rwe, nk'igifu, amara n'ahandi henshi ibyo kurya binyura, bitangira kwaguka bigatuma ababara, kwihangana bikanga agahita atangira kurira ndetse no kumuhoza bikaba ibibazo bikomeye.
Uku kurira rero gukabije gukunda kugaragara mu masaha y'umugoroba ndetse no mu rukerera ashobora no guterwa no kuba umwana ataramenyera neza ibihe byo gusinzira (Cycle veille-someille), bigatuma abangamirwa bikomeye.
Kuba umwana ataramenyera neza igihe cyo kuryama nabyo biramubangamira cyane
Umwana kandi iyo akiri muto, nta bundi buryo bundi aba afite bwo kwerekana ko akeneye kwitabwaho, bityo agasanga igisubizo ari ukurira kuko aribwo ahita abona abantu bamwitayeho, ari abamuvugira ubuguyiguyi, ari umwonsa n'ibindi bituma agaragarizwa ko afitiwe urukundo nyamara iyo yicecekeye akaryama abantu baramusiga bakigira mu bindi ugasanga ari wenyine.
Ni iki wakora ngo ugabanye aya marira?
Iyo uganiriye n'ababyeyi bakuze akenshi bakubwira, imiti myinshi ngo yaba ivura icyo mu nda ndetse bagahamya ko ikora, ariko abaganga bo bagutera utwatsi bakakubwira ko atari uburwayi bityo ko ibyo byatsi batanga byangiriza urwungano ngogozi rw'umwana aho kumuvura ko wagombye kubireka kuko igihe iyo kigeze, bitarenze amezi 3 bikira.
Ariko se, nk'umubyeyi uba umaze igihe gito ubyaye, ukeneye kuruhuka bihagije, ariko umwana akarira ijoro ryose ntube ugisinziriye ni iki wakora ngo byibura umwana aguhe agahenge.
Ababyeyi bakuze bakunze kugira inama yo kumuheka ndetse no kumuryamisha umwubikishije inda kuko bimukandira mu nda, bityo bikagabanya ubwo buribwe.
Urubuga e-sante.fr narwo kandi rutanga inama zitandukanye z'icyo umubyeyi yakora ngo agabanye ubu buribwe bukabije birimo nko kumuryamisha ku bibero umwubitse inda ukangenda umukora mu mugongo buhoro buhoro, kumuryamisha mu gituza ukamuzembagiza ugenda buhoro buhoro ariko wirinda kumucugusa cyane. Ushobora kandi kumuha amazi make y'akazuyazi akanywa.
Kwiryamisha umwana ku bibero, bimukandira mu nda ntakomeze kubabara
Ese wabwirwa n'iki ko umwana afite ubundi burwayi?
Burya n'ubwo umwana yaba ari mu bihe bye byo kuribwa n'icyo munda ni ukuvuga mu mezi atatu ya mbere, si byiza ko arira bikabije ngo wigumire mu rugo utabajije muganga ngo umenye neza ko nta kibazo afite. Gusa nanone ntiwajya kwa muganga buri munsi muri ayo mezi atatu.
Hari ibimenyetso bitandukanye rero umubyeyi areberaho akamenya ko umwana we adafite ubuzima bwiza. Bimwe muri ibi rero harimo nko:
Kurira cyane akimara konka
Kurira mu bihe bitandukanye bitari kuri ya masaha amwe azwi
Kutituma cyangwa se guhitwa
Kugira umuriro
Kutabasha gutera amaguru hirya no hino
Kutabasha konka
Kurenza marira amezi 3 aya marira atagabanuka cyangwa ngo ashire burundu.
Mu gihe umubyeyi abonye ibi bimenyetso ku mwana we, agirwa inama yo guhita ajya kwa muganga akamukorera ibizamini kuko aba ashobora kuba afite ibibazo bitandukanye birimo nk'ibyo mu miyoboro y'inkari(infection urinaire) n'ubundi burwayi butandukanye.
Leslie Stovall, uhagarariye mu mategeko (avocat) Kathryn Mayorga, umugore ushinja Cristiano Ronaldo kumusambanya ku gahato, yatangaje ko yahamagawe n'undi mugore nawe wahohotewe n'iki gihangage muri ruhago.
Uyu mugore wa kabiri ngo ahamya ko neza neza nawe yahuye n'ikibazo cy'iyi myatwarire ya Cristiano Ronaldo. "Nakiriye telefone y'umuntu uhamya ko nawe yahuye n'ibyo bibazo", Leslie Stovall ubwo yaganiraga na Mail On Sunday kuri iki Cyumweru.
Cristiano na Kathryn Mayorga, umugore wa mbere umurega kumufata ku ngufu mu 2009
Uyu mwunganizi mu mategeko yanze gutangaza imyirondoro y'uyu mugore wa kabiri nawe w'umunyamerikakazi. Ibi bije mu gihe Polisi y'i Las Vegas yatangije iperereza mu cyumweru gishize, ndetse ngo yanamaze guhabwa aya makuru mashya ngo yongerwe muri dosiye.
Ku wa Gatatu w'icyumweru gishize, Stovall yari yateguye ikiganiro n'itangazamakuru cyabereye i Las Vegas aho yasobanuye neza ibirego umukiliya we ashinja Ronaldo. Muri iki kiganiro ni naho yavugiye bwa mbere ko hari abandi bagore nabo baryamanye ku gahato n'uyu mukinnyi ndetse batangiye kuvugana.
Aha haketswe ko yanakomozaga ku rugero rumwe rw'umugore nawe bivugwa ko yafashwe ku ngufu na Cristiano Ronaldo mu 2005 muri hotel yitwa Sanderson iherereye i Londres rwagati. Aha uyu mwunganizi mu mategeko yagize ati "Nakwishimira kuganira nawe(uyu mugore). Ndizera kuzamubona."
Tubibutse ko icyo gihe CR7 yari afite imyaka 20 y'amavuko akaba yarakiniraga Manchester United. Icyo gihe kandi yatawe muri yombi hashize ibyumweru 7 ibyo bibaye, ariko aza kurekurwa nyuma yo kubura ibimenyetso bimuhamya icyo cyaha.
Kathryn Mayorga mu mpera z'ukwezi gushize nibwo yashyize hanze iyi nkuru anagaragaza amasezerano yari yagiranye na Cristiano yo kutamena ibanga aho yari yemerewe akayabo k'ibihumbi 375,000 by'amadorali(ni ukuvuga asaga miliyoi 325 n'ibihumbi 125 by'amafaranga y'u Rwanda)
Ronaldo na Kathryn Mayorga bafotowe mu 2009 bagiranye ibihe byiza, ijoro uyu mugore avuga ko ariryo yaje gusambanyirizwamo ku ngufu
Src:7sur7
Nyuma y'iminsi micye, Ingabire Victoire uyobora ishyaka ritemewe mu Rwanda rya FDU Inkingi afunguwe ku bw'imbabazi z'Umukuru w'Igihugu wamubabariye hamwe n'abandi bagororwa 2138, kuri ubu Twagirimana Boniface wari umuyobozi wungirije w'iri shyaka yatorotse gereza ya Nyanza aho yari afungiwe.
Twagirimana Boniface yatorokanye n'undi mugororwa witwa Murenzi Aimable mu rukerera rwo kuri uyu wa Mbere tariki ya 08 Ukwakira 2018 bakoresheje uburyo bwo kurira gereza nkuko byemejwe na SSP Sengabo Hillary, Umuvugizi w'Urwego rw'Igihugu rw'Amagereza.
Mu kiganiro n'Ikigo cy'Igihugu cy'Itangazamakuru, SSP Sengabo Hillary yavuze ko 'aba bagororwa bari bavanywe muri gereza ya Kigali bajyanwa i Nyanza kuko bumvaga ko hari amakuru yuko bashaka gutoroka', cyakoze nubundi byarangiye umugambi wabo bawugezeho.
Abajijwe uko bamenya aya amakuru, SSP Sengabo Hillary yagize ati "... buri gitondo, ubundi gereza abagororwa barimo barabarwa bakagenzura uko baramutse, ni muri urwo rwego byamenyekanye ko hari babiri batorotse."
Umunyamakuru yakomeje amubaza niba nta bacungagereza bari bahari, maze amusubiza agira ati "Bari bahari ariko nkuko bisanzwe murabizi abagororwa hari ubwo baca mu cyuho cyangwa se bagaca mu rihumye abarinze gereza, bagatoroka, bijya bibaho."
Murenzi yari akurikiranweho ibyaha byo gukubita no gukomeretsa bigambiriye kwica, akaba yari yarakatiwe igihano cya burundu, akaba yari amaze imyaka 11.
Twagirimana Boniface we yari akurikiranyweho icyaha cyo kurema umutwe w'abagizi ba nabi, yari atarakatirwa ariko yari amaze umwaka afunzwe.
SSP Sengabo Hillary yavuze ko ubu bamenyesheje inzego zishinzwe umutekano basanzwe bafatanya ngo bagerageze kubafasha gushakisha, akaba yanaboneyeho gusaba buri wese wamenya amakuru ko yakwihutira kuyabagezaho byihuse, bakaba bagarurwa muri gereza.
Aba bagororwa baturutse nyuma y'umwaka abandi bagororwa babiri barimo Ntamahanga Cassien wareganwaga na Kizito Mihigo, nabo batorotse gereza ya Nyanza, abajijwe ingamba baba bagiye gufata, Sengabo yavuze ko bagiye gushaka uburyo bakwirakwiza ibyuma bifata amashusho (camera) za gereza zose, kongera abacungagereza, ibikoresho n'ibindi.
Memphis Depay ni umukinnyi wa ruhago wamenyekanye cyane ubwo yagurwaga n'ikipe ya Manchester United akanahabwa numero 7 yambawe n'ibirangirire by'iyi kipe birimo Cristiano na Bechkam, cyakoze ntiyagize amahirwe yo kwigaragaza muri iyi kipe yaje guhita imugurisha muri Olympique Lyonnais yo mu Bufaransa.
Memphis Depay yageze muri Manchester United agereranywa n'aba Beckham ariko ntiyahirwa
Nyuma yaho ageze mu Bufaransa uyu muholandi yongeye gusa nk'ugarutse mu bihe bye byiza ndetse yigarurira icyizere dore ko ari umwe mu nkingi za mwamba iyi kipe igenderaho, by'akarusho noneho ubu Memphis Depay usanzwe arangwa no gukunda kubaho ubuzima bw'abaraperi, ubu yashyize hanze indirimbo ye ya mbere asohoye ku mugaragaro.
Memphis Depay na Winne Ecktuh bakoranye iyi ndirimbo
Ni indirimbo yakoranye n'inshuti ye y'umuraperi yo mu Buholandi yitwa Winne bafatanije n'umukobwa witwa Nana Fofie, maze bayita ‘AKWAABA', ikaba yagiye hanze mu ntangiriro z'uku kwezi iherekejwe n'amashusho yayo yafatiwe mu gihugu cya Ghana aho se akomoka.
‘AKWAABA' ni ijambo ryo mu rurimi rwo muri Ghana bivuga 'ikaze', amashusho y'iyi ndirimbo agaragaramo abana bafite ubumuga bwo kutamva no kutabona bo muri iki gihugu, yanahaye ubufasha butandukanye mu mpeshyi ishize ubwo yabasuraga ari bawo yahise akora iyi ndirimbo.
Kanda hano hasi urebe amashusho y'iyi ndirimbo
Memphis Depay ubwo yatangarizaga abakunzi be ko iyi ndirimbo yageze hanze, yababwiye ko iri ari itangiriro aho ateganya ibikorwa byinshi muri muzika ndetse akaba yanatangije umuryango w'ibikorwa by'ubugiraneza yiyitiriye 'Memphis Foundation'.
Memphis Depay hanze y'ikibuga yigaragaza cyane bya gisitari, aha yari yasohokanye na Karrueche Tran wahoze akundana na Chris Brown
Depay yarezwe ahanini na nyina w'umuholandi nyuma yo gutandukana na se w'umunye-Ghana afite imyaka ine gusa y'amavuko
Ikipe y'igihugu Amavubi irahaguruka i Kigali ku mugoroba wo kuri uyu wa Mbere tariki ya 08 Ukwakira 2018 yerekeza i Conakry aho igiye gucakirana na Guinea mu mukino wa 3 wo mu itsinda H mu gushaka itike y'igikombe cya Afurika 2019 kizabera muri Cameroun nta gihindutse.
Ni umukino uteganijwe kuba ku wa Gatanu w'iki Cyumweru tariki ya 12 Ukwakira 2018 kuri stade yitiriwe 'iya 28 Nzeri'.
Djabel Manishimwe utari wagiriwe icyizere n'umutoza Mashami mu mukino uheruka wa Cote d'Ivoire, ubu ari mu berekeza i Conakry
Ikipe iri buhaguruke i Kigali igizwe n'abakinnyi 23 na staff y'abantu 11 bayobowe na Visi Perezida wa Ferwafa, Habyarimana Marcel aho baza guhagurukana na Ethiopian Airways ku isaha ya saa kumi n'iminota 20 (16h20), bakaza kunyura Addis Ababa mbere gato yo kugera Conakry aho biteganijwe ko bazagera mu gitondo cyo kuri uyu wa Kabiri tariki 09 Ukwakira.
Nkuko urubuga rwa Ferwafa rwabyanditse, abakinnyi bose batsinzwe na Cote d'Ivoire 2-1 muri Nzeri baracyari mu mibare y'umutoza Mashami Vincent. Abakinnyi babiri mpuzamahanga bakina mu Bubiligi, Djihad Bizimana na Salomon Nirisarike nibo bonyine batari buhagurukane na bagenzi babo, bakazahurira i Conakry ku wa Kabiri.
Abakinnyi 11 babanjemo mu mukino uheruka bahuyemo na Cote d'Ivoire
U Rwanda ruri mu itsinda H hamwe na Cote d'Ivoire, Repubulika ya Centrafrique na Guinea Conakry ari nayo iyoboye iri tsinda n'amanota 6 kuri 6aho yatsinze imikino yayo ibiri ya mbere, ku mwanya wa kabiri haza Cote d'Ivoire na Centrafrique zifite amanota 3 naho u Rwanda rukaza ku mwanya wa nyuma nta nota na rimwe rufite.
Nabi Keita na bagenzi be bafite morali iri hejuru nyuma yo gutsindira Cote d'Ivoire iwayo, bakaba banaherutse gutsindira i Conakry, Centrafrique
Abakinnyi 23 bazacakirana na Guinea:
Abazamu: Kwizera Olivier (Free State Stars, South Africa) na Kimenyi Yves (APR FC)
Ba myugariro: Nirisarike Salomon (AFC Tubize, Belgium), Rwatubyaye Abdoul (Rayon Sports FC), Rugwiro Herve (APR FC), Manzi Thierry (Rayon Sports FC), Fitina Ombolenga (APR FC), Imanishimwe Emmanuel (APR FC), Eric Rutanga (Rayon Sports FC) na Rusheshangoga Michel (APR FC).
Abakina hagati: Mugiraneza Jean Baptiste (APR FC), Mukunzi Yannick (Rayon Sports FC), Muhire Kevin (Rayon Sports FC), Bizimana Djihad (Waasland-Beveren, Belgium), Haruna Niyonzima (SC Simba, Tanzania), Manishimwe Djabel (Rayon Sports FC), Buteera Andrew (APR FC), Niyonzima Ally (AS Kigali) na Iranzi Jean Claude (APR FC)
Ba rutahizamu: Kagere Meddie (SC Simba, Tanzania), Tuyisenge Jacques (Gor Mahia, Kenya), Hakizimana Muhadjiri (APR FC) na Usengimana Dany (Tersana SC, Egypt).
Abantu b'ibyamamare bakunze kurangwa n'imyitwarire ikunze gutungurana ahanini kuko baba bahanzwe amaso na benshi. Abantu rero bagiye batungurwa no kumva icyamamare runaka yabyaye akita umwana we izina ry'umujyi cyangwa igihugu.
Muri bo harimo Abakinnyi ba ruhago, abahanzi, abakinnyi ba filime n'abandi.
Dore urutonde n'amafoto by'aba bana bitiranwa n'imijyi cyangwa ibihugu
Chicago West umukobwa wa Kim Kardashian na Kanye West
Yitiranwa n'umujyi wa Chicago, uherereye muri Leta ya Ilinois, muri Leta Zunze Ubumwe za Amerika
Milan Piqué, umuhungu wa Shakira na Gerard Piqué
Yitiranwa n'umujyi wa Milan wo mu Butaliyani
Brooklyn Beckham, umuhungu wa David na Victoria Beckham
Yitiranwa n'agace k'umujyi wa New York kitwa Brooklyn
Egypt Daoud Dean, umuhungu wa Alicia Keys na Swiz Beat
Yitiranwa na Misiri yo muri Afurika
Tennessee Toth, umuhungu wa Reese Whiterspoon
Yitiranwa na Leta ya Tennessee yo muri Leta Zunze Ubumwe za Amerika
Paris Jackson, umukobwa wa nyakwigendera Michael Jackson
Yitiranwa na Paris, umurwa mukuru w'Ubufaransa
India Hemsworth, umukobwa wa Chris Hemsworth na Elsa Pataky
Yitiranwa n'igihugu cy'Ubuhinde
Milan na Morocco Tyson, abana ba Michael Tyson
Umuhungu yitiranwa n'igihugu cya Afurika, Morocco mu gihe umukobwa we yitiranwa na wa mujyi wo mu Butaliyani, Milan
Umuhanzi Kanye West muri iyi minsi arakomeza kugaruka mu itangazamakuru ahanini bitewe n'ibyo agenda avuga, yaba mu ndirimbo ze, mu biganiro n'abanyamakuru ndetse no ku mbuga nkoranyambaga.
Uyu muraperi wamaze kwihindurira izina akiyita 'Ye' izina rya Album ye, yamaze gusiba Twitter ye na Instagram, ibi bikaba atari ubwa mbere abikoze, dore ko muri Gicurasi, 2017 yari yasibye Twitter ye nyuma akaza kuyigarukaho muri Mata, 2018. Byagenze uko kandi kuri Instagram kuko yayivuyeho muri Gashyantare, ayigarukaho ariko arongera arayisiba nanone nyuma y'umunsi w'abakundana 'Saint Valantin'
Kanye West yongeye kuva kuri Instagram na Twitter
Kuri iyi nshuro rero, uyu mugabo utari worohewe ku mbuga nkoranyambaga aho benshi batashimaga ibyo avuga ndetse ntibatinye no kumutuka bakamwandagaza, cyane cyane nyuma y'uko avuze ko 'Ubucakara bwakorewe abirabura muri Amerika byari amahitamo yabo'; yamaze gusiba Twitter na Instagram bye.
Kuvuga ko ashyigikiye Trump, byakururiye Kanye umujinya ukomeye yagaragarijwe ku mbuga nkoranyambaga
Hari abadatinya kuvuga ko uyu mugabo afite ikibazo mu mutwe
Kanye West cyangwa se Ye nk'uko amaze iminsi mike yiyise, ni umugabo wa Kim Kardashian, bakaba bafitanye abana 3.
Kanye n'umuryango we
Kuva mu ntangiriro z'icyumweru turi gusoza ni bwo humvikanye amakuru y'umukobwa wiga mu mashuri yisumbuye ushinja rutahizamu mpuzamahanga w'ikipe y'igihugu Amavubi na APR FC, kumutera inda, ariko akayigarama nyuma yaho amusabye kuyikuramo undi akabyanga.
Uyu mukobwa witwa Dusabe Yvette ahamya ashize amanga ko yakundanye na Sugira ndetse akaba yaranamwitayeho cyane mu gihe yari mu mvune yari amaranye igihe.
Akomeza avuga ko kandi nta mpamvu yahimba ko atwite iyi nda mu gihe azi neza ko bishoboka gupima DNA bakamenya se w'umwana, ikindi ngo nuko na Sugira ubwe yamujyanye iwabo i Muhanga akabonana na nyina.
Ubwo yari mu mvune ngo nibwo yaba yarateye inda uyu mukobwa
Cyakoze ku ruhande rwa Sugira Ernest urimo witegura kugaruka bya nyabyo mu kibuga nyuma y'imvune yari amaranye umwaka urenga, yamaganiye kure aya makuru avuga ko agamije kumusebya ndetse ahamya ko uyu mukobwa yaba yarayobotse iyi nzira nyuma yo kumushakaho amafaranga akayabura.
Ubwo yaganiraga na Inyarwanda.com hagati mu cyumweru gishize, yagize ati "Natunguwe, nabeshyewe, naharabitswe nicyo nabivugaho muri macye, wenda kubasanzwe bananzi, bazi imico yanjye cyangwa bazi nuko nteye, ni ibintu bidasobanutse."
Sugira yakomeje avuga ko ijwi ry'umukobwa wumvikana avuga kuri youtube ko yamuteye inda atarizi, ko abacuze umugambi wo kumusebya bifashishije undi mukobwa baziranye witwa Yvette ari nawe avuga ko yabaza aho ibi byose byaturutse.
"Iyo watewe inda ntabwo ubijyana kuri youtube, ujya kuri polisi cyangwa ukajya mu mategeko ukavuga ko umuntu runaka yaguteye inda, ntabwo uca mu nzira y'abanyamakuru kuko abanyamakuru ntabwo aribo bafite amategeko yo gusobanura umuntu wateye inda, urumva ko rero ni ibintu byo gusebya umuntu bitewe nuko umeze nuko uhagaze mu buzima bwawe.", Sugira
Sugira Ernest aritegura gutangirana umwaka w'imikino na APR FC
Abajijwe icyo atekereza cyaba kibyihishe inyuma, uyu musore wahoze akinira AS Vita Club yagize ati "Bon, njyewe rero uko mbitekereza ntabwo natinya kubivuga cyangwa se wenda kubyerekana, hari ukuntu umenyana n'umuntu, wenda bitewe nuko uri umusitari cyangwa uzwiho amafaranga, reka mbivuge uriya mukobwa yari anziho amafaranga, ariko ntabashe kugukuraho icyo we yifuza, agashaka inzira yo kuguharabika ariko muri macye namubwira ko yakosheje kandi yanakoze ibitaribyo, ibintu bidafite logique kandi bitarimo ubwenge. Sinzi ukundi nabivuga ariko ku bwanjye ndarengana ndi n'umwere ku giti cyanje."
Sugira yasoje iki kiganiro yagiranye na Inyarwanda avuga ko afite ubushobozi bwo kuba yarera umwana bityo ko nta mpamvu asanga yatuma yihakana inda mu gihe koko yaba ari iye.
Ikipe ya Paris Saint Germain ni imwe mu makipe ahanzwe amaso na benshi ku isi atari uko irimo igenda yigaragaza mu mikinire gusa ahubwo kuko ifite abakinnyi bakunzwe.
Muri iyi nkuru tugiye kubereka ibizungerezi byahogoje imitima y'aba bagabo bahogoje imitima ya benshi.
Bruna, umukunzi wa Neymar Jr
Marrion Areola, umugore w'umunyezamu Alphonse Areola
Deborah umukunzi wa Thomas Meunier
Joana Sanz umukunzi wa Dani Alvez
Carol Cabrino umukunzi wa Marquinhos
Melissa Chovet, umukunzi wa Kurzawa
Orgelina umukunzi wa Di Maria
Ilaria Amico umukunzi wa Buffon
Laura Zazzara, umukinzi wa Marco Verratti
Isabelle Da Silva umukunzi wa Thiago Silva
Lena Stiffer, umukunzi wa Julian Draxler
Ikipe ya Paris Saint Germain ni imwe mu makipe agenda arushaho kubaka izina muri ruhago yo ku mugabane w'Uburayi dore ko uretse ko ikomeje kuyobora League 1 ifite n'amanota atari mabi muri Champions League.


c: text/html

text:
"Dufatiye kuri poritike y’Urwanda uko itunganije, tukihweza na kahise kacu, ntitwohora kuri ayo mabi yo kugurisha abantu nk’ibitungwa ariko arakorerwa mu gihugu ca Libiya.", ivyo ni ivyashikirijwe n’umushikiranganji w’imigenderanire mu Rwanda, Louise Mushikiwabo.
Igihugu c’Urwanda kibaye ica mbere citavye akamo ishirahamwe ry’ubumwe bwa Afrika ryateye ibihugu vyo mu karere ka Afrika ko vyofashwa mu kwakira abo bimukira.
Igihugu c’Urwanda kikaba cemeye kwakira abimukira bagera ku bihumbi mirongo itatu (30.000 migrants) bavuye mu gihugu ca Libiya.

robotstxt: allowed

filter: keep


text:
Igihugu ca Cambodge kimenyesha ko catsindiye ibibanza vyose vy’inama nshingamateka. Ivyo bisigura ko igihugu kigiye kuyoborwa n’umugambwe umwe rudende.
Ayo matora muri Cambodge yaraneguwe n’imigwi iharanira agateka ka muntu kubera umugambwe ukomeye utavuga rumwe na reta watswe uburenganzira bwo kwiyamamaza.
Umugambwe The Cambodian People’s Party (CPP) umenyesha ko ufise ibibanza 125 vyose vy’inama nshingamateka.
Abajijwe niba ivyavuye mu matora bishobora gutuma abantu batayaha agaciro, umuvugizi w’ umugambwe uri k’ubutegetsi CPP, Sok Eysan avuga ko badafise amakenga ku bishobora kuyavugwako.
Ati ahubwo “ivyavuye mu matora vyerekana ko habaye intambwe ya demokarasi muri Cambodge aho abanyagihugu bakoresheje uburenganzira bwabo bwo guhitamwo kazoza k’igihgugu cabo.”
Umushikiranganji mukuru wa Cambodge Hun Sen yari asanzwe atwaye igihugu imyaka 33, agiye kwongerako gutegeka iyindi myaka itanu ata yindi migwi nyayo ihangana nawe.


text:
Amakuru dukesha iradiyo y’abongereza BBC, amenyesha ko ko igihugu c’Ubushinwa kimaze imyaka 5 hari amakuru akurwa kuri ico cicaro ajanwa i Shanghai igihe c’isaha zitandatu z’ijoro.
Uwuserukira Ubushinwa mw’ishirahamwe ry’ibihugu vy’Ubumwe vya Afrika, Kuang Weili yamenyesheje ko ico cegeranyo kirimwo ikinyoma.
Ivyo yabishikirije umunsi ico cegeranyo gisohoka hasigaye umusi umwe kugira inama ihuza abakuru b’ibihugu vy’iryo shirahamwe batangure inama yabo igira ya 30 kur’uyu w’Imana .
Iyo nyubakwa ishirahamwe ry’ibihugu vy’Ubumwe bwa Afrika ifise inzu zigerekeranye 20 ikaba yubatswe n’abashinwa ,bivugwa ko yatwaye amadorare imiriyoni 200, ikaba yatanguwe gukorerwamwo kuva mu mwaka wa 2012.


text:
Yanditswe September, 04 2018 at 21:16 PM | 44761 Views
Perezida wa Repubulika, Paul Kagame asanga aho isi igeze muri politiki bisaba ko ibihugu byarushaho gufatanya mu ngeri zose kandi mu buryo burimo ubwubahane ndetse aho buru umwe agerwaho n' inyungu. Ibi Perezida Kagame yabigarutseho kuri uyu wa Kabiri i Beijing mu Bushinwa aho yitabira inama ku rubuga rw' ubufatanye hagati hagati y' umugabane wa Afrika n' ubushinwa (FOCAC).
Mu nama
yihariye yahuje Perezida w' ubushinwa n'abakuru b'ibihugu na za guverinoma zo
muri Afrika, Perezida wa Repubulika, Paul Kagame yashimangiye ko ishoramari ryo
ku rwego rwo hejuru riyobowe n' abikorera mu nzego z' ifatiye runini ubukungu
bwa Afrika ari ingenzi.
Perezida Kagame yavuze ko bitewe n' imiterere ya politiki y'isi muri iki gihe, ibihugu bisabwa kurushaho gushimangira ubufatanye mu mucyo, himakazwa amahoro, umutekano, ubufatanye bw' impande nyinshi, ubucuruzi ndakumirwa, ubwubahane n' ubufatanye aho buri wese abona inyungu. Aha I Beijing kandi Perezida repubulika na madamu we Jeannette Kagame bakiriwe ndetse bagirana ibiganiro byihariye na mugenzi w’ubushinwa Xi Jin ping arikumwe na madamu Peng Liyuan.
Ku rundi ruhande, mu kiganiro cyagenewe itangazamakuru ku myanzuro y'inama y'urubuga ku bufatanye hagati y'ubushinwa na Afrika (FOCAC), Perezida Xi yagaragaje ko impande zombi zemeranyije ku bufatanye mu ngingo zigera ku munani mu iterambere. Perezida w' ubushinwa yavuze ko Ubushinwa nk' igihugu kiri mu bifite ubuso bunini ku isi kiri mu nzira y' iterambere kimwe n' umugabane wa Afrika ufite umubare munini w' ibihugu byihuta mu iterambere byamaze kubaka umuryango ufite icyerekezo kimwe.
Ibi byashimangiwe kandi na Perezida wa Senegal, Macky Sall wasimbuye Mugenzi we wa Afrika y’Epfo Cyril Ramaphosa ku buyobozi bwa FOCAC aho azakomeza gufatanya na Perezida Xi.
Iyi nama yemeranyije ingamba zinyuranye mu gushakira ibisubizo izi nzitizi; harimo umushinga w'imihanda minini kandi yagutse gushimangira ubufatanye hagati y'abaturage ba buri ruhande, umushinga wo kubaka ikigo cy' ubufatanye hagati ya Afrika cyigisha ubumenyi bwo munsi y’amazi y’inyanja, umushinga wo kubaka ikigo cy' ubushakashatsi ku buhinzi butangiza ibidukikije, Ikigo cy' ubufatanye bwa Afrika n'Ubushinwa mu bijyanye n' ikoranabuhanga mu birebana n'ingufu ndetse n' ikigo cyo guteza imbere ubumenyi kizubakwa n'Ubushinwa i Harare muri Zimbabwe ari nako Ibihugu bya Afrika byiyemeje kongera ubushobozi mu kongerera agaciro ibyo uyu mugabane wohereza mu Bushinwa.
Perezida wa republika y'u Rwanda Paul Kagame na madame we Jeannette Kagame, batoreye mu gihugu ...
September 02, 2018 at 21:49 PM Soma inkuru
Perezida wa Repubulika Paul Kagame na Madamu we Jeannette Kagame bari i Beijing mu Bushinwa aho bazi ...
September 01, 2018 at 21:48 PM Soma inkuru
Perezida wa republika Paul Kagame ari na we uyoboye umuryango wa Afrika yunze ubumwe yitabiriye ibir ...
August 26, 2018 at 22:27 PM Soma inkuru
Perezida wa Repubulika Paul Kagame akaba na Chairman w’umuryango FPR Inkotanyi arizeza abanyar ...
August 24, 2018 at 16:49 PM Soma inkuru
Perezida wa Repubulika Paul Kagame aravuga ko nta rwitwazo rwakagombye kubaho rutuma umugabane wa Af ...
June 21, 2018 at 22:28 PM Soma inkuru
Perezida wa Repubulika Paul Kagame arashishikariza abanyarwanda gukora siporo n’imyitozo ngoro ...
June 17, 2018 at 21:39 PM Soma inkuru


text:
05/02/2017, yanditswe na Jean-Claude Mulindahabi
Mu mukino wa nyuma w’irushanwa ryo guhatanira igikombe cy’Afurika cy’ibihugu mu mupira w’amaguru, Kameruni imaze gutsinda Misiri ibitego bibiri kuri kimwe, i Libreville muri Gabon.
Misiri ni yo yafunguye izamu ku munota wa 22, igitego cyayo kinjizwa na Elney. Kameruni yacyishyuye mu gice cya kabiri ku munota wa 59, gitsinzwe na Nkoulou. Igitego cy’intsinzi , Kameruni yakibonye habura iminota itatu ngo 90 isanzwe y’umupira w’amaguru irangire, kinjizwa na Vincent Aboubakar. Ni ku nshuro ya gatanu ikipe y’igihugu ya Kameruni (Les lions indomptables) itwaye iki gikombe, (yagitwaye mu w’1984, 1988, 2000, 2002, n’uyu mwaka w’2017).
Ejo kuwa gatandatu Burkina Faso yatsindiye umwanya wa gatatu muri iri rushanwa, itsinze Ghana igitego kimwe ku busa.
Incamake mu mashusho y’umukino wa nyuma:
Kameruni 2-1 Misiri
Incamake y’umukino wo guhatanira umwanya wa gatatu:
Burkina Faso 1-0 Ghana


text:
Nyuma y’umukino w’ikirarane cy’umunsi wa 22 ikipe ya Rayon Sports yatsinzwemo n’Amagaju ibitego 2-1, abafana b’iyi kipe babajwe bikomeye no kubona batsindwa n’ikipe nk' Amagaju basaba ko umutoza yakwirukanwa ndetse bamwe bari bahize ko bamukubita ariko Polisi y’igihugu ibihosha bitaraba.
Ni umukino wabereye kuri Stade Amahoro i Remera kuri uyu Kabiri tariki ya 5 Kamena 2018 maze iminota 90 uteranyijeho iminota 5 y'inyongera yose yarangiye ikipe ya Magaju itsinze Rayon Sports ibitego 2-1.
Nyuma y’uyu mukino abafana ba Rayon Sports bagaragaje kutishimira bikomeye umusaruro w’iyi kipe kuko batiyumvushaga uburyo batsindwa n’ikipe n'Amagaju ndetse baririmbaga muri stade basaba ko uyu muzuyngu yakwirukanwa bakagura bamwe mu batoza bayitoje mu myaka ishize barimo Didier Gomez ndetse na Irambona Masudi Djuma.
Nk’uko bisanzwe umukino urangiye abakinnyi bagiye gushimira abafana nk’ibisannzwe ariko abafana babirukana nabi babatuka bavuga ko nta na kimwe bifuza kumva kibaturutsemo.
Aba bafana banze gusohoka muri stade maze bavuga ko bagomba gutegereza umutoza atashye bakamuha isomo ku buryo ahita areka ikipe yabo agasubira iyi yavuye.
Nyuma yo kubona ibi polisi y’igihugu yahise ikaza umutekano ndetse ikumira abafana kugera aho imodoka y’umutoza niy'abakinnyi zari ziparitse, no gusohoka muri stade imodoka ya Minnaert yari iherekejwe na polisi.
Umwe mu bafana baganiriyte na Eachamps yagaragaje agahinda afite bitewe na Rayon Sports yihebeye itarimo kwitwara neza.
Yagize ati”Nukuri birababaje, dukumbuye amanota 3, ubu tegeze aho gutsindwa n’ikipe y’Amagaju? Ikipe yacu yishwe n’uriya muzungu naturekere ikipe agende rwose ntitukimukeneye, ni ukubona amanota 3 umutima ugiye kutuvamo? Nagende nagende yatwiciye ikipe, ubuse wavuga impamvu Shassir adakina ari iyihe?”
Umutoza w’iyi kipe Ivan Minnaert akaba avuga ko bafana bafite uburenganzira bwabo kuko batakwishima ikipe irimo itsindwa, gusa bagiye gushaka uburyo bagaruka mu bihe byiza byabo vuba.
Yagze ati”Ntabwoba mfite, birumvikana birababaje ariko natwe nk’abatoza, abakinnyi n’ubuyobozi biratubababaje ariko nta kindi nabikoraho, icyo tugomba gukora ni ugushaka uburyo tugaruka mu bihe byacu kandi vuba.”
Abafana b’iyi kipe bakaba batarimo bishimira umusaruro w’uyu mutoza muri iyi minsi dore ko mu mikino 5 iheruka yatsinzemo umukino umwe gusa, kuko yanganyije na Gor Mahia 1-1, inganya na Yanga Africans 0-0, itsinda AS Kigali 1-0, inganya na Police FC 1-1 bakaba batsinzwe n'Amagaju 2-1.
Amaze kuvugana n'itangazamakuru polisi nizo zamuherekeje mu rwambariro
Bari bamutegereje hejuru y'umuryango w'urwambariro ari benshi bamutuka
Bamusabaga ngo abarekere ikipe
Bari bamutegereje ari benshi aho imodoka ye na bus z'abakinnyi zari ziparitse
Byasabye polisi kubasubiza hejuru ngo abakinnyi n'umutoza babanze bagende
Abakinnyi bahise babona uko basohoka binjira mu modoka
Minnaert, umunyabanga w'ikipe King na Claude basohoka Polisi yari ikimurinze ngo adasagarirwa n'abafana
Minnaert yinjira mu modoka
Imodoka ye yagiye imbere hari iya polisi
Yageze hanze isanga hari abantu benshi bamutegereje
bamwe mu bamotari bahise bakurikira imodoka ya Minnaert bamuvugiriza induru


text:
Avuga ko yahitamo gupfa akiri muto aho kugira ngo azakurire mu gihugu (Uganda) cyamunzwe na Ruswa, iyicarubozo n’ibindi bikorwa bihonyora uburenganzira bwa muntu. Bobi Wine ibi yabivugiye muri Kenya mu kiganiro yahaye Citizen TV kuri uyu wa Gatatu w’iki cyumweru abazwa ku mwuka wa Politiki muri Uganda.
Uyu mugabo ubarizwa mu Nteko Nshingamategeko ya Uganda yagaragaje ko abo mu muryango we bahorana ubwoba bw’uko mu gihe runaka hari igishobora kumubaho. Ati “Ndi umuntu, umunsi runaka, nyuma ya biriya byose byambayeho mu bikorwa by’amatora mu gace ka Arua, mfite ubwoba, umuryango wanjye buri munsi uhora uhangayitse ko hari ikibi cyambaho, ”-Bobi Wine mu kiganiro na Citizen TV.
Bobi Wine yatangaje ko Perezida Museveni ariwe munyagitugu mubu Afurika yagize/ifoto: Chimpreports
Kubijyanye n’uko ashobora guhatanira umwanya w’ubuyobozi ukomeye muri Uganda, yasubije aca ku ruhande ibyo yabajijwe, niyemeye cyangwa se ngo ahakane, ahubwo yavuze ko buri muntu wese yaba Perezida mu gihe cyose Museveni yaba arekuye ubutegetsi.
Yagize ati “ Abanya-Uganda bagenzi banjye bari kundeba ubu. Ntabwo mpangayikishijwe no kuba Perezida, ntabwo ndi kurwanira ubutegetsi budashaka kuvaho, nizereko nyuma y’ibi atari njye bashakisha ubu, buri wese yaba Perezida. Icyo nitayeho ni guverinoma ikorera mu mucyo ikita kuri buri muturage.”
Bobi Wine kandi yasobanuye ko Perezida Museveni ariwe munyagitugu mubi yabonye mu buzima bwe bwose. Ibi yabisubije ubwo yari abajijwe kugereranya Museveni na Nyakwigendera Lt.Field Martial Id Amin. Yagize ati “ Sinigeze mbona Idi Amin, numva abantu bamuvuga ariko Museveni ni we munyagitugu mubi Afurika yagize.” Byavuzwe na Bobi Wine.
Muri muzika, Bobi Wine yemeje ko igitaramo ari gutegura yise ‘Kyarenga’ kizabera kuri sitade ‘Namboole Stadium’ kizaba kuko yamaze kuvugana n’ubuyobozi bushinzwe iyi sitade yishyura buri kimwe yasabwaga.
Museveni aherutse gutangaza ko iyicarubozo Bobi Wine avuga ko yakorewe ari 'Fake News'/Ifoto: Internet
Idi Amin uvugwa na Bobi Wine ni rurangiranwa mu bategetsi ba Uganda. Yashatse abagore benshi bagera kuri batanu. Umugwa mu ntege ni Jacob Zuma wayoboye Afurika y’Epfo. Ingoma ya Idi Amin yaranzwe n’udushya twinshi twasigaye mu mitwe ya benshi, yafashe ibyemezo bihubutse, icyongereza yavugaga cyatangazaga benshi n’ibindi byinshi byatumye uyu mugabo asigara mu mitwe ya benshi.
The New Vision iherutse gusohora inkuru ivuga ko mu myaka umunani Idi Amin yamaze ku butegetsi bivugwa ko yabyaye abana 43. Ivuga ko ku ngoma ye yaranzwe n’ubugome bw’indengakamare, yagiye yica benshi mu bagabo yabaga yatse abagore babo, bivugwa ko yariye imibiri y’abantu, n’ibindi byinshi byatumye uyu mugabo ashyirwa mu gatebo k’abanyagitugu Afurika yagize.
Idi Amin yakanyujijeho mu butegetsi bwa Uganda, ashyirwa mu banyagitugu bahora bibukwa/ifoto:Internet


text:
Bemba yahanaguweho ibyaha by’intambara n’ibyibasiye inyokomuntu byakorewe muri Centrafrique n’inyeshyamba yari ayoboye zibumbiye mu mutwe wa MLC hagati y’umwaka wa 2002 na 2003.
Nk’uko RFI yabitangaje, abacamanza ba ICC bafashe icyemezo cyo kumuhanaguraho ibyaha nyuma y’aho urukiko rusanze mu rw’iremezo hari amakosa akomeye yakozwe mu guca urubanza.
Urubanza rwa Bemba rwatangiye kuburanishwa mu 2010, yakomeje guhakana ibyaha aregwa, avuga ko bigomba kubazwa abahoze ku butegetsi muri Centrafrique kuko abarwanyi be bari abacanshuro.
Bemba wabaye Visi Perezida mu 2003 nyuma y’amasezerano y’amahoro, atsindwa na Joseph Kabila mu matora yo guhatanira umwanya w’umukuru w’igihugu mu 2006.
Mu 2007 nibwo yahungiye mu Bubiligi nyuma y’imirwano yabereye i Kinshasa, aza gutabwa muri yombi mu 2008 i Bruxelles ashyikirizwa ICC ashinjwa ibyaha by’intambara n’ibyibasiye inyokomuntu.
Nubwo abacamanza batatu muri batanu batumye hafatwa icyemezo cyo kugira umwere Bemba, ntibimuha guhita afungurwa kuko hari icyaha cyo gushaka kuyobya ubutabera, abatangabuhamya 14 babubeshya ngo agirwe umwere ku byaha by’intambara n’ibyibasiye inyokomuntu yashinjwaga. Ibi byatumye akatirwa igifungo cy’umwaka, urubanza ruracyari mu bujurire.


text:
Urubuga rw’iradiyo y’abongereza BBC dukesha iyi nkuru, rumenyesha ko abandi baganga 50 b’abahinga vyitezwe ko bashika mu mpera z’ino ndwi hakurikijwe umwumvikano uzotuma abaganga benshi bo muri Kenya bahabwa inyigisho mu gihugu ca Cuba.
Naho biri ukwo, BBC ivuga ko, rimwe mu mashirahamwe y’abaganga yo muri Kenya ryavuze ko uwo mwumvikano atari mwiza, kuko hasanzwe hari abaganga bakwiye mu gihugu.
Iryo shirahamwe kandi ryemeza ko kuzana abaganga bavuye mu gihugu ca Cuba bizobera intambamyi imigambi yo kunagura ubuvuzi muri Kenya hamwe no kwongera imishahara.
Mu mwaka uheze abaganga bo muri Kenya bahagaritse akazi ameze atatu bavuga ko bahembwa nabi kandi bakagira ibikoresho bidakwiye.


text:
Nk’uko tubishikirizwa n’Ishirahamwe ry’Abongereza Oxfam, Abo batunzi karuhariwe bafise
ubutunzi bungana ubutunzi bwigice c’abantu bose baba kwisi na canecane mubihugu bitaratera imbere.
Uti abo batunzi karuhariwe(Milliadaires) ni bande?Ni aba bakurikira :
1.
Bill Gates: Amadolari imiliaridi 75(Ava muri Leta Zunze Ubumwe Za Amerika : Yafashije gushinga akaba anarongoye Ishirahamwe Microsoft)
2.
Amancio ortega: Amadolari Imiliaridi 67(Espagne)
3.
Warren buffett: Amadolari Imiliaridi 60.8(Leta Zunze Ubumwe Za Amerika )
4.
Carlos slim helu: Amadolari imiliatidi 50 (Mexique)
5.
Jeff bezos: Amadolari Imiliaridi 45.2 (Leta Zunze Ubumwe Za Amerika ,atwara Ishirahamwe Amazon)
6.
Mark zuckerberg: Amadolari imiliaridi 44.6 (Leta Zunze Ubumwe Za Amerika ,Yarafashije gushinga akongera akaba ariwe ayoboye Facebook)
7.
Larry ellison: Amadolari Imiliaridi 43.6 (Leta Zunze Ubumwe Za Amerika )
8.
Michael bloomberg: Amdolari Imiliaridi 40(Leta Zunze Ubumwe Za Amerika )
Isôko ry’uru rutonde: Urutonde rwa Forbes rwabatunzi karuhariwe kw’isi rwa Ntwarante 2016.


text:
Igiporisi c’Uburundi kimenyesha ko cataye muri yompi umugabo azwi kw’izina rya KAJWA Issa Barnabe w’imyaka 55 yagirizwa urupfu rwa KANYAMASUNZU Elias w’imyaka 43 yagandaguwe kw’igenekerezo rya 8 Ruheshi 2018, ku musozi Ryarunyinya, komine Ruhororo, intara ya Ngozi.
Uwo mugabo yagirizwa ubwo bwicanyi yafatanwe inkoho yo mu bwoko bwa Kalashnikov, umuvugizi w’igiporisi c’Uburundi Petero NKURIKIYE akemeza ko iyo nkoho ariyo yakoreshejwe mu kugandagura uwo mugabo.
KAJWA Issa Barnabe yafashwe kuri uwu w’Imana, akaba apfunngiwe mu gasho k’igiporisi i Ngozi.


text:
Amakuru acaracara aravuga ko Perezida Joseph Kabila wa Repubulika ya Demokarasi ya Congo, ngo yaba yarusimbutse nyuma yo gukomeretswa n’umwe mu basirikare bashinzwe kumurinda.
Ikinyamakuru vacradio.com, kiravugwa ko Perezida Kabila yahise ajyanwa mu bitaro kugeza ubu bitaramenyekana, ariko byo hanze y’igihugu, bikekwa ko yaba yajyanwe muri Congo Brazzaville cyangwa mu Bushinwa.
Icyongerwaho ni uko uwo musirikare washatse kwivugana Perezida Kabila nawe abandi bahise bamumishaho urusasu akahasiga ubuzima.
Turacyakurikirana byimbitse iyi nkuru.


text:
You are here
FPR MU MACENGA YO GUHINDURA ITEGEKO NSHINGA : ESE YABA IRIMO KWICENGA CG YABA IRIMO GUCENGA ABASWA.
Mugihe abantu bari bamaze iminsi bibaza icyo fpr itekereza ku matora ya 2017, n’ubwo yakunze kunyuza ibyifuzo byayo m bamotsi bayo babarizwa mu yandi mashyaka nka MUSA FASIL wa PDI MUKABUNANI CHRISTINE wa PS imberakuri, MUKABARAMBA ALIVERA wa PPC na RUCIBIGANGO J BAPTISTE wa PSR bose bemeje ko itegeko nshinga rihinduwe kunyungu z'abaturage ntakibazo ariko bigaragara ko ari ba gatumwa ba FPR kuko n'ubundi bo n'amashyaka yabo ntacyo yakwigezaho uretse kujya mukwaha kwa fpr mugihe cy'amatora, nayo yamara kurangiza umuhango ikabagororera imyanya yo kuriramo, doreko bo nta nicyo bamaze muri leta, uretse gusinya ibyo babahaye. Aha kandi abantu bakaba bibaza icyo aba bategetsi b’ikigali bakomeje kwita ngo ‘’ITEGEKO RIHINDUWE KUNYUNGU Z'ABATURAGE’’ wibaza niba batekerereza abaturage kuburyo babavugira ibibashimisha cg ibibafitiye akamaro. Aba bamotsi kandi biyitirira rubanda mugihe batazi uko babayeho, kuko amashyaka yabo agarukira ikigali gusa muri bureaux politique, kuko nta na rimwe rigira abarihagarariye mu ntara ,uturere,imirenge,akagali,uretse fpr yonyine, barangiza ngo ku nyungu z'abaturage !!! abahe? Ahubwo bage berura bavuge bati ku ubw'imbehe zacu ; aho byakumvikana kuko n'ubundi abenshi cg bose ni kunyungu bwite bakuramo kuko niyo fpr bavugira ntibayikunda. Mu gihe aya masandi yayivugiraga asa n’aharura umuhanda, reka turebe icyo fpr yari ubundikiye kuko noneho byayanze munda irarikocora.
TITO RUTAREMARA NIWE WARUTEGEREJWE NA BENSHI
Nyuma yaho aba cadres bo muri FPR barimo MUGESERA ANTOINE, DR KAREMERA JOSEPH n'abandi batangiye kugaragaza icyo batekereza kumatora ya 2017, bakerekana ko bashyigikiye perezida kagame, ndetse ko babona itegeko nshinga rikwiye guhindurwamo zimwe mungingo zimubuza kugundira ubutegetsi, abenshi baketse ko yaba ari amaco y'inda ndetse no guhakirizwa ngo bakomeze bibonere imyanya mubutegetsi. Ariko icyaje kugaragara n’uko atari uko byari bimeze ko ahubwo ari icyemezo cya fpr bari batangiye gushyira mubikorwa. nyuma y’aba basaga n'abaca amarenga y'icyemezo fpr yafashe, abenshi bari bategereje kumenya umuntu wo muri fpr uzabitangaza bigafatwa nk'ihame. chairman wayo kagame yirinze kugira icyo abivugaho ahubwo akavuga ko yambuka ikiraro aruko akigezeho. Kuri ubu rero amatsiko yashize, kuko umucurabwenge mukuru wa FPR TITO RUTAREMARA niwe wabitangaje aho yivugiye ngo ITEGEKO NSHINGA SE RIHINDUWE BITWAYE IKI ? Uyu mukambwe w'inararibonye muri politiki yatangaje abantu nyuma yo kuvuga aya magambo, mugihe ariwe wari ukuriye komisiyo yo gutegura itegekonshinga mumwaka 2003, aho izo ngingo zose ariwe wazikosoye neza, ndetse inyinshi biboneka ko zibogamiye ku byifuzo bya fpr, aho kuba iby'abanyarwanda. Akaba ari nawe wazanye igitekerezo cyo kuvana mandat ya perezida ku myaka itanu bakayishyira kuri irindwi, yumvaga zihagije kuko yashimangiye ko ntawuzarenza mandat 2, kandi koko zirahagije uretse indwara yo kugundira ubutegetsi yokamwe n'abategetsi bo muri afrika, aho banga kuvaho kuneza bakurikiza itegeko, bakazavaho ari uko babanje gusenya igihugu, no kumena amaraso y’inzirakarengane. Uyu musaza Tito Rutaremara rero kuba ariwe waje kuvuguruza ibintu yari yarivugiye birerekana ko mu rwanda demokarasi iri Kure nk’ukwezi. Ndetse kuba byatangajwe n'umuntu nkawe utinyitse muri fpr, birerekana ko perezida kagame yiyemeje kugundira ubutegetsi. fpr yarikwiye gusubiza Amaso inyuma ikibuka ko yateye muri 1990 iririmba ko izanye demokrasi , kurandura akarengane, no guca ubuhunzi, none ibyo bibazo byabaye agatereranzamba, ntawashidikanya ko yarwaniraga ubutegetsi kuko ibibazo byariho icyo gihe byariyongereye ,kandi ntarwitwazo kuko imyaka 20 irahagije ngo yerekane nibura ingingo imwe muzo yari ifite yaba yarakemuye. Uyu mukino wa fpr urimo amacenga menshi ariko hari abibaza niba irimo kwicenga cg gucenga abaswa, kuko abawukurikirana ni benshi kandi imenye ko umukino itawitwayemo neza ugahindura isura bizayigiraho ingaruka.
Ubwanditsi : info@kamarampaka.com


text:
Umunsi wa gatanu w’isiganwa rikomeye kurusha andi muri Afurika La Tropicale Amissa Bongo urangiye mu byishimo by’ikipe ya Delko–Marseille Provence KTM yo mu Bufaransa kuko begukanye etape. Nubwo Brenton Jones atsinze ariko Areruya Joseph yagumanye umwanya wa mbere ku rutonde rusange.
Kuri uyu wa gatanu abasiganwa bahagurutse mu mujyi wa Oyem basoreza mu mujyi wa Ambam ku ntera ya 141Km. Abakinnyi ba Team Rwanda; Areruya Joseph na bagenzi be ariko amakuru ababaje ni uko Bonaventure Uwizeyimana na Valens Ndayisenga bakoze impanuka bakava mu isiganwa. Ni akazi gakomeye kuri Munyaneza Didier, Ukiniwabo Rene Jean Paul na Ruberwa Jean bakiri bato basabwa kurinda umwenda w’umuhondo wambawe na Areruya Joseph.
Ariko etape yo yatsinzwe na Brenton Jones ukina mu Bufaransa. Ku mwanya wa kabiri haje Youcef Reguigui ukinira ikipe y’igihugu ya Algeria, naho Rinaldo Nocentini usanzwe ukinira Sporting Clube de Tavira yo muri Portugal .
Roben NGABO
UMUSEKE